**OBRAZLOŽENJE OPĆEG DIJELA PRIJEDLOGA PLANA PRORAČUNA ZA 2022. GODINU**

**I PROJEKCIJA ZA 2023. I 2024. GODINU**

**1. PRAVNI OSNOV**

Odredbama članka 39. Zakona o proračunu („Narodne novine“, broj 87/08, 136,12 i 15/15) predstavničko tijelo donosi proračuna na razini podskupine ekonomske klasifikacije za iduću proračunsku godinu i projekciju na razini skupine ekonomske klasifikacije za sljedeće dvije proračunske godine do konca tekuće godine, i to u roku koji omogućuje primjenu proračuna s 1. siječnjem godine za koju se donosi proračun. Uz proračun se donosi i Odluka o izvršenju proračuna.

**2. OBRAZLOŽENJE PRIHODA I PRIMITAKA, RASHODA I IZDATAKA**

**2.1. UVOD**

Vlada Republike Hrvatske usvojila je na sjednici održanoj 29. srpnja 2021. godine Smjernice za izradu Državnog proračuna Republike Hrvatske za 2022. i projekcija za 2023. i 2024. godinu (dalje u tekstu: Smjernice). Smjernice ekonomske i fiskalne politike predstavljaju srednjoročni dokument koji definira smjer i ciljeve ekonomske politike, kao i visinu financijskih planova ministarstava i drugih proračunskih korisnika državnog proračuna. Sukladno Zakonu o proračunu („Narodne novine“, broj 87/08, 136/12 i 15/15) na temelju Smjernica, Ministarstvo financija je sastavilo Upute za izradu proračuna jedinica lokalne i područne (regionalne) samouprave za razdoblje 2022.-2024. Upute su dostavljene Gradu 13. rujna 2021. godine na temelju kojih je upravno tijelo za proračun i financije, izradilo svoje upute za izradu financijskog plana za 2022.-2024. godine. Izrađene Upute dostavljene su svim proračunskim korisnicima na postupanje.

Metodologija izrade proračuna nije se mijenjala, temelji se na propisima Zakona o proračunu i podzakonskim aktima kojima se regulira provedba zakonskih rješenja, i to Pravilnika o proračunskim klasifikacijama („Narodne novine“, broj 26/10, 120/13 i 1/20) i Pravilnika o proračunskom računovodstvu i računskom planu („Narodne novine“, broj 124/14, 115/15, 87/16, 3/18 i 126/19). Plan proračuna zasniva se na proračunskim načelima, a jedno od proračunskih načela je i načelo transparentnosti. Grad Novska je i ove godine izradio Upitnik za građane kako bih ih uključio u proces izrade proračuna, a putem mrežne stranice Grada Nacrt Prijedloga Proračuna upućen je na javno savjetovanje. Nakon usvajanja proračuna, izradit će se knjižica *Proračun u malom*, a sam akt, tj. proračun će biti objavljen na mrežnim stranicama Grada.

Pri izradi plana proračuna za 2022. godinu, osim poštivanja proračunskih načela, prihodovna strana proračuna temelji se na Smjernicama Vlade, tj. Uputama Ministarstva financija o očekivanom gospodarskom oporavku, uzimajući u obzir fiskalne učinke provedene porezne reforme te izmjene rasporeda poreza na dohodak. Značajan učinak na prihode proračuna imat će povlačenje sredstava iz EU fondova kao i model fiskalnog izravnanja temeljen na Zakonu o financiranju jedinice lokalne i područne (regionalne) samouprave.

Model fiskalnog izravnanja koji se primjenjuje na temelju važećeg Zakona, temelji se na kapacitetu ostvarenih poreznih prihoda i referentnoj vrijednosti kapaciteta ostvarenih poreznih prihoda. Od 01.01.2021. godine sredstva fiskalnog izravnanja osiguravaju se u Državnom proračunu te kao izvor pomoći uplaćuju se u lokalni proračun.

Udio grada u sredstvima fiskalnog izravnanja u punom iznosu za sve lokalne samouprave utvrđuje se za svaku proračunsku godinu. Sredstva će se isplaćivati dinamikom koja će biti propisana Zakonom o izvršavanju Državnog proračuna za 2022. godinu, u pravilu je to mjesečno. Iznos sredstava fiskalnog izravnanja za pojedinu općinu, grad i županiju utvrđuje odlukom ministar financija za svaku proračunsku godinu. Prema dostupnim informacijama Ministarstva financija, kapacitet ostvarenih poreznih prihoda po stanovniku naše lokalne samouprave iznosi 1.152,61 kn, a referentna vrijednost 2.726,98 kn. Optimalni iznos sredstava fiskalnog izravnanja iznosi 21.282.334,00 kn.

**2.2. RAČUN PRIHODA I RASHODA**

Prema Računu prihoda i rashoda prihodi poslovanja planirani su s iznosom od 91.859.056,00 kn, prihodi od prodaje nefinancijske imovine sa 6.550.600,00 kn, dok su istovremeno rashodi poslovanja planirani u iznosu od 56.132.357,00 kn, rashodi za nabavu nefinancijske imovine sa 42.419.299,00 kn. Primici od financijske imovine i zaduživanja planirani su u iznosu od 5.000.000,00 kn, dok su izdaci za financijsku imovinu i otplate zajmova predviđeni s iznosom od 4.158.000,00 kn. Raspoloživa sredstva iz prethodnih godina iznose -700.000,00 kn.

Dakle, ukupni prihodi i primici iznose 103.409.656,00 kn što uvećano za višak prihoda proračunskih korisnika u iznosu od 300.000,00 kn čini ukupan iznos proračun od 103.709.656,00 kn.

Razvrstavanjem plana prihoda proračuna po izvoru financiranja, prihodi proračuna imaju sljedeću strukturu:

* Opći prihodi i primici – 21.377.500,00 kn
* Prihodi za posebne namjene – 10.477.000,00 kn
* Prihodi pomoći iz drugih proračuna – 56.687.833,00 kn
* Vlastiti prihodi proračunskih korisnika – 1.985.368,00 kn
* Prihodi od prodaje ili zamjene imovine - 5.225.600,00 kn
* Donacije – 2.656.355,00 kn
* Namjenski primici – 5.000.000,00 kn

Prema navedenom, u strukturi prihoda proračuna najveći su prihodi pomoći koji čine 54,82% proračuna i opći prihodi i primici s 20,67%.

**2.2.1. Prihodi poslovanja**

*Prihodi poslovanja* planirani su u iznosu od 91.859.056,00 kn, što je u odnosu na predloženi rebalans, tj. tekući plan više za 4.332.557,00 kn ili za 4,95 %. U odnosu na ostvarenje 2020. godine prihodi poslovanja su veći za 28.094.840,57 kn ili 44,06 %.

U strukturi prihoda poslovanja planirani su prihodi pomoći s iznosom od 56.687.833,00 kn, prihodi od poreza s iznosom od 14.060.000,00 kn, prihodi od upravnih i administrativnih pristojbi 11.045.168,00 kn, prihodi od imovine s planom od 6.896.500,00 kn, prihodi od prodaje proizvoda i robe sa 3.139.555,00 kn i prihodi od kazni 30.000,00 kn.

*Prihode od poreza* čine prihodi od poreza na dohodak s iznosom od 13.000.000,00 kn, prihodi od poreza na promet nekretnina ili povremeni porez na imovinu u iznosu od 830.000,00 kn, gradski porezi sa 30.000,00 kn i decentralizirana sredstva iz dodatnog udjela u porezu na dohodak s 200.000,00 kn.

*Pomoći iz inozemstva i od subjekata unutar općeg proračuna* čine prihodi pomoći na ime fiskalnog izravnanja s iznosom od 19.000.000,00 kn, prihodi pomoći za projekte naših proračunskih korisnika u iznosu od 3.170.280,00 kn, pomoći na ime decentraliziranih sredstava 1.767.500,00 kn, pomoći za kapitalne projekte koje provodi Grad 32.750.053,00 kn.

*Prihodi od imovine* planirani su u iznosu od 6.896.500,00 kn, a čine ih prihodi od zakupa i zakupa bez naknade u iznosu od 1.150.000,00 kn, prihodi rudne rente 5.000.000,00 kn, naknade za koncesije 44.000,00 kn, prihodi od zakupa poljoprivrednog zemljišta 700.000,00 kn i 2.500,00 prihodi na ime pozitivnih tečajnih razlika.

*Prihodi od upravnih i administrativnih pristojbi* planirani su s 11.045.168,00 kn, a odnose se na prihode komunalne naknade s iznosom od 5.200.000,00 kn, komunalnog doprinosa sa 200.000,00 kn, naknade za zadržavanje nezakonito izgrađenih zgrada 15.000,00 kn, doprinosa za šume s 3.000.000,00 kn, otkup kuća na području posebne državne skrbi 15.000,00 kn, prihodi na ime prava puta 436.000,00 kn, povrat stipendija 200.000,00 kn, prihodi od prodaje državnih biljega 20.000,00 kn, prihodi naših proračunskih korisnika 1.817.168,00 kn (participacija roditelja za smještaj djece u vrtićima, edukacije Pučkog otvorenog učilišta, članarine…)…

*Prihodi od prodaje proizvoda i robe* planirani su sa 3.139.555,00 kn, a odnose se na prihode koji se uplaćuju u proračun od strane Hrvatskih voda za vođenja postupaka razreza i naplate naknade za uređenje voda, u iznosu od 300.000,00 kn, prihode Pučkog otvorenog učilišta za najam poslovnog prostora i prodaju kino ulaznica u iznosu od 65.000,00 kn, prihode Dječjeg vrtića za isporuku viška električne energije 5.000,00 kn te vlastite prihode Javne vatrogasne postrojbe 160.000,00 kn.

**2.2.2. Prihodi od prodaje nefinancijske imovine**

*Prihodi od prodaje nefinancijske imovine* planirani su u iznosu od 6.550.600,00 kn što je u odnosu na predloženi rebalans, tj. postojeći plan povećanje za 8 % ili 500.000,00 kn. U odnosu na ostvarenje 2020. godine, prihodi su povećani za 3.704.328,00 kn.

*Prihode od prodaje nefinancijske* imovine čine prihodi od prodaje zemljišta u iznosu od 6.413.800,00 kn. Planirana sredstva prodaje zemljišta odnose se na prodaju zemljišta u zoni, najvećim dijelom HEP-u d.d. za postavljanje solarnih panela. U ovoj skupini prihoda, evidentiraju se prihodi od prodaje državnog poljoprivrednog zemljišta s planom od 1.300.000,00 kn. Ostali prihodi od prodaje nefinancijske imovine u iznosu od 25.000,00 kn odnose se na prihode od otkupa stanarskog prava.

**2.2.3. Rashodi poslovanja**

*Rashodi poslovanja* planirani su s iznosom od 56.132.357,00 kn, što je smanjenje u odnosu na postojeći plan za 10,90 %. Struktura rashoda poslovanja je sljedeća:

* Rashodi za zaposlene – 17.358.365,00 kn
* Materijalni rashodi – 21.390.293,00 kn
* Financijski rashodi – 438.279,00 kn
* Subvencije – 2.052.000,00 kn
* Pomoći dane u inozemstvo i unutar općeg proračuna – 5.370.970,00 kn
* Naknade građanima i kućanstvima - 2.715.000,00 kn
* Ostali rashodi - 6.807.450,00 kn

*Rashodi za zaposlene* obuhvaćaju rashode bruto plaća s doprinosima na plaću te materijalna prava zaposlenih. Ovim planom predviđena je plaća za 35 službenika i namještenika gradske uprave i 1 dužnosnika, 96 osobe zaposlene kod četiri proračunska korisnika Grada, zapošljavanje 42 osobe u projektu *Zaželi*. U ukupnoj masi rashoda za zaposlene, s gotovo 1.800.000,00 kn financirat će se rashodi iz sredstava pomoći jer pripadaju nekom od projekata: *Ne ovisnosti!*, *Zaželi*, *Dom izvan doma*…

*Materijalni rashodi* planirani su s iznosom od 21.390.293,00 kn. Kao i obično, u strukturi materijalnih rashoda najveći udio pripada rashodima za usluge s iznosom od 14.588.322,00 kn. Rashodi za materijal i energiju planirani su s 3.386.414,00 kn, ostali nespomenuti rashodi poslovanja s 2.059.978,00 kn, naknade troškova zaposlenima s 1.307.079,00 kn i naknade troškova osobama izvan radnog odnosa s 48.500,00 kn. 42,16 % rashoda za usluge se odnosi na usluge održavanja objekata i uređaja komunalne infrastrukture. Rashodi održavanja objekata i uređaja komunalne infrastrukture planirani su s iznosom od 6.150.000,00 kn. Osim tih rashoda, planirani su rashodi za usluge koji obuhvaćaju usluge sanitarne zaštite s iznosom od 278.600,00 kn, veterinarske usluge s planom od 25.000,00 kn, usluge telefona 95.000,00 kn, usluge objave oglasa, poštarina 190.000,00 kn, usluge održavanja opreme i objekata, itd.

*Financijski rashodi* s planom od 438.279,00 kn najvećim dijelom se odnose na rashode kamata po kreditnim zaduženjima. Planirana su sredstva za podmirivanje obveza redovnih kamata postojećeg kredita u iznosu od 66.000,00 kn, kredita za kupnju poslovne zgrade 103.000,00 kn, kamate na odobreni minus na računu 25.000,00 kn, interkalarna kamata 150.000,00 kn, bankarske usluge 56.000,00 kn, negativne tečajne razlike i valutna klauzula 15.000,00 kn te ostali financijski rashodi.

*Rashodi subvencija* planirani su s 2.052.000,00 kn i u cijelosti se mogu pratiti u posebnom dijelu proračuna u programu *Gospodarstvo*. Sredstva su planirana za poticaje razvoja malog i srednjeg poduzetništva 400.000,00 kn, sufinanciranje poduzetnika početnika 200.000,00 kn, poduzetnika u gaming industriji 600.000,00 kn, subvencije u poljoprivredi 600.000,00 kn, kao i subvencija kamatne stope 252.000,00 kn.

*Rashodi pomoći dane u inozemstvo i unutar općeg proračuna* planirani su s 5.370.970,00 kn. Najvećim dijelom rashodi se odnose na sredstva pomoći proračunskom i izvanproračunskom korisniku drugog proračuna. Sredstva su namijenjena za sufinanciranje aglomeracije, 2.300.000,00 kn doznačit će se Hrvatskim vodama, 2.200.000,00 kn ŽUC-u za cestu Stara Subocka-Plesmo. U ovoj skupini rashoda pomoći planirana su sredstva za sufinanciranje prehrane djece u školama s područja Grada u iznosu od 281.000,00 kn, za sufinanciranje programa škola 350.000,00 kn, povećani zdravstveni standard 30.000,00 kn, projekt *Dom izvan doma* (trošak koordinatora) 95.070,00 kn, turističko-edukativne radionice 100.000,00 kn.

*Naknade građanima i kućanstvima* obuhvaćaju rashode pomoći građanima s iznosom od 2.715.000,00 kn. Sredstva su namijenjena za stipendije u iznosu od 1.350.000,00 kn, pomoći za novorođeno dijete 600.000,00 kn, program socijalne skrbi 520.000,00 kn, dodatak na mirovinu 220.000,00 kn.

*Ostali rashodi konta 38*, u skupini rashoda poslovanja planirani su u iznosu od 6.807.450,00 kn. U ovoj skupini rashoda planirani su rashodi tekućih i kapitalnih pomoći neprofitnim organizacijama s iznosom od 6.297.450,00 kn, kapitalne pomoći s 450.000,00 kn, izvanredni rashodi sa 60.000,00 kn. Sredstva tekućih i kapitalnih pomoći neprofitnim organizacijama planirana su financiranje projekata udruga i ustanova s područja grada, a najvećim dijelom obuhvaćaju programe:

* Razvoj civilnog društva - 877.000,00 kn
* Javne potrebe u kulturi - 95.000,00 kn
* Provedba mjera obiteljske i populacijske politike - 110.000,00 kn
* Razvoj sporta i rekreacije – 2.195.300,00 kn
* Organiziranje i provođenje zaštite i spašavanja – 556.650,00 kn
* Poticanje rada potporne institucije - 1.000.000,00 kn
* Poticanje razvoja turizma - 865.000,00 kn

Sredstva kapitalnih pomoći doznačit će se Vodovodu Novska d.o.o u iznosu od 450.000,00 kn, i to za: aglomeraciju 200.000,00 kn, kanalizaciju Brestača-Nova Subocka 200.000,00 kn za izradu kućnih priključaka te 50.000,00 kn za nastavak aglomeracije Rajić-Borovac.

**2.2.4. Rashodi za nabavu nefinancijske imovine**

*Rashodi za nabavu nefinancijske imovine* planirani su sa 42.419.299,00 kn, što je u odnosu na rebalans, tj. postojeći plan smanjenje za 18,31 %. Rashodi su planirani za kupnju materijalne imovine (zemljišta) u iznosu od 855.000,00 kn, nabavu opreme 2.944.560,00 kn, prijevozna sredstva 650.000,00 kn, nabavu knjiga 162.000,00 kn te ulaganja u nefinancijsku imovinu 37.570.239,00 kn.

U idućoj godini planira se provesti otkup zemljišta za potrebe izgradnje kampusa gaming centra s iznosom od 855.000,00 kn. Za realizaciju projekta *Dnevni centar za starije u Novskoj i NOVsky* planirana je nabava opreme i prijevoznih sredstava u iznosu od 2.865.538,00 kn te 90.000,00 kn iz vlastitih sredstava za nabavu prijevoznog sredstva kod proračunskog korisnika, 250.000,00 kn za opremu potrebnu za rad Javne vatrogasne postrojbe Grada.

Dodatna ulaganja na nefinancijskoj imovini čine rashodi investicijskih ulaganja:

* Rekonstrukcija i dogradnja hotela Knopp – 18.246.000,00 kn
* Kulturni centar za mlade u Jazavici – 100.000,00 kn
* Dnevni centar za starije u Novskoj-radovi i nadzor – 637.500,00 kn
* NOVsky – 1.000.000,00 kn
* Regionalni znanstveni centar – 4.500.000,00 kn
* Rekonstrukcija doma u Staroj Subockoj – 7.064.389,00 kn
* Ulaganja u Poduzetničku zonu Novska -1.440.000,00 kn
* Izgradnja mrtvačnice u Brestači - 530.000,00 kn
* Izgradnja ceste Radnička ulica u Novskoj – D47 - 116.250,00 kn
* Obnova ceste prema groblju u Kozaricama - 80.000,00 kn
* Uređenje dječjih igrališta - 100.000,00 kn
* Sanacija deponije Kurjakana – 282.000,00 kn itd.

**2.3. RAČUN ZADUŽIVANJA/FINANCIRANJA**

Prema Računu zaduživanja/financiranja, planirani su primici od financijske imovine i zaduživanja u iznosu od 5.000.000,00 kn. Sredstva su planirana za realizaciju odobrenog kredita, i to za rekonstrukciju i dogradnju hotela Knopp. Izdaci za financijsku imovinu i otplatu zajmova planirani su s 4.158.000,00 kn, a obuhvaćaju izdatke za otplatu glavnice za postojeće kredite u iznosu od 1.658.000 kn, otplatu kratkoročnog kredita (minus na računu) 700.000,00 kn i 1.800.000,00 kn planiranih sredstava za povrat beskamatnog zajma koji je odobren u paketu mjera Vlade Republike Hrvatske kao pomoći lokalnim samoupravama u uvjetima korona krize i povrate poreza na dohodak po godišnjim prijavama.

**2.4. RASPOLOŽIVA SREDSTVA IZ PRETHODNE GODINE**

U skladu s Uputama Ministarstva financija u plan proračuna obvezno je uključiti projicirani višak/manjak. Proračunski korisnici su prema raspoloživim informacija projicirali višak prihoda na kraju proračunske godine u iznosu od 300.000,00 kn, dok je Grad (bez proračunskih korisnika) predvidio manjak prihoda u iznosu od 1.000.000,00 kn što u prebijenom iznosu čini manjak od 700.000,00 kn.

Gradsko vijeće je na sjednici održanoj 19. svibnja 2020. godine donijelo Odluku o rasporedu rezultata poslovanja i pokriću manjka proračuna za 2019. godinu te izmjenu Odluke 24. rujna 2020. godine. Navedenim aktima propisano je da će se manjak prihoda iz 2019. godine pokriti u 2021. godini u iznosu od 1.304.586,00 kn, odnosno u 2022. godini u iznosu od 1.859.736,00 kn.

**OBRAZLOŽENJE POSEBNOG DIJELA PRIJEDLOGA PLANA PRORAČUNA**

**ZA 2022. GODINU I PROJEKCIJA ZA 2023. I 2024. GODINU**

**1. Razdjel 001 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

U Upravnom odjelu za društvene djelatnosti, pravne poslove i javnu nabavu obavljaju se sljedeći poslovi:

* poslovi vezani uz politički sustav Grada, rad Gradskog vijeća i njegovih radnih tijela, rad gradonačelnika i zamjenika gradonačelnika, radnih tijela gradonačelnika, Vijeća mjesnih odbora i Savjeta mladih te službenih protokola,
* poslovi u vezi sa zadovoljavanjem javnih potreba građana u području predškolskog odgoja, osnovnog školstva i obrazovanja te stipendiranja učenika i studenata,
* poslovi vezani uz provedbu Zakona o socijalnoj skrbi, Odluke o socijalnoj skrbi te godišnjeg Programa javnih potreba u socijalnoj skrbi Grada Novska te stručni i drugi poslovi vezani uz zahtjeve građana i humanitarnih udruga u pogledu primjene djelotvornih mjera iz programa socijalne skrbi,
* poslovi za zadovoljenje potreba građana u području zaštite zdravlja,
* poslovi vezani uz utvrđivanje i financiranje javnih potreba u kulturi te praćenje realizacije programa i projekata ustanova i udruga u kulturi,
* poslovi vezani uz utvrđivanje i financiranje javnih potreba u području sporta i tehničke kulture te praćenje realizacije programa i projekata u području sporta i tehničke kulture,
* poslovi financiranja udruga i drugih organizacija civilnog društva,
* pripremanje stručnih prijedloga, nacrta i prijedloga akata i drugih materijala iz djelokruga Upravnog odjela,
* poslovi na provođenju postupaka javne nabave,
* sudjelovanje Grada u sudskim postupcima i prisilna naplata prihoda koja nije u nadležnosti Upravnog odjela za komunalno gospodarstvo,
* poslovi vođenja registra nekretnina Grada Novske,
* upravljanje ljudskim potencijalima u gradskoj upravi (kadrovska politika, standardizacija i normizacija poslova iz djelokruga Grada, radni odnosi gradonačelnika i zamjenika gradonačelnika, službenika i namještenika te njihovo stručno osposobljavanje i usavršavanje i dr.),
* uredsko poslovanje, zaštita osobnih podataka i pristup informacijama,
* poslovi ekonomata, tekućeg održavanja i čišćenja službenih prostorija, održavanje službenih vozila,
* pripremanje stručnih prijedloga, nacrta i prijedloga akata i drugih materijala iz djelokruga upravnog odjela,
* drugi poslovi koji su mu stavljeni u djelokrug zakonom, odnosno općim aktima Gradskog vijeća i aktima gradonačelnika.

Za ostvarenje programa Upravnog odjela za društvene djelatnosti, pravne poslove i javnu nabavu (u daljnjem tekstu: upravni odjel) proračunom Grada Novska za 2022. godinu planirana su sredstva u iznosu od **29.738.911,00 kn** za ukupno 19 (devetnaest) različitih programa koji su obuhvaćeni financijskim planom rashoda upravnog odjela.

**Prikaz programa Upravnog odjela za društvene djelatnosti, pravne poslove i javnu nabavu za 2022. godinu**

|  |  |  |  |
| --- | --- | --- | --- |
| **Redni broj** | **Brojčana oznaka programa u proračunu za 2022.** | **Naziv programa** | **Iznos** |
| 1. | 1001 | Opće usluge javne uprave | 5.103282,00 |
| 2. | 1002 | Zdravstvo | 30.000,00 |
| 3. | 1003 | Razvoj civilnog društva | 877.000,00 |
| 4. | 1004 | Javne potrebe u kulturi | 95.000,00 |
| 5. | 1005 | Sufinanciranje obrazovanja | 1.850.000,00 |
| 6. | 1006 | Provedba mjera obiteljske populacijske politike | 710.000,00 |
| 7. | 1007 | Socijalna skrb | 1.025.000,00 |
| 8. | 1008 | Razvoj sporta i rekreacije | 2.195.300,00 |
| 9. | 1009 | Manifestacije | 50.000,00 |
| 10. | 1010 | Sjećanja na Domovinski rat | 60.000,00 |
| 11. | 1003 | Program „Zaželi“ | 1.406.695,00 |
| 12. | 1012 | Program za djecu i mlade | 70.000,00 |
| 13. | 1005 | Operativni program „Učinkoviti ljudski potencijali“ | 722.895,00 |
| 14. | 1014 | Širenje mreže socijalnih usluga u zajednici, I. faza | 254.506,00 |
| 15. | 1015 | Programi u kulturi Pučkog otvorenog učilišta | 737.350,00 |
| 16. | 1016 | Programi obrazovanja | 4.329.050,00 |
| 17. | 1017 | Programi knjižnične djelatnosti | 1.872.418,00 |
| 18. | 1018 | Predškolski odgoj | 8.292.413,00 |
| 19. | 1019 | Programi i aktivnosti mjesne samouprave | 58.002,00 |
|  | **19 programa** | **Ukupno** | **29.738.911,00** |

**1.1. Program 1001 OPĆE USLUGE JAVNE UPRAVE**

**Zakonski temelj:**

Zakon o lokalnoj i područnoj (regionalnoj) samoupravi (NN, 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), Zakon o službenicima i namještenicima u lokalnoj i područnoj (regionalnoj) samoupravi (NN, 86/08, 61/11 i 4/18), Zakon o plaćama u lokalnoj i područnoj (regionalnoj) samoupravi (NN 28/10), kao i svi drugi zakoni i podzakonski akti koji uređuju djelatnosti koje je dužan provoditi ili o kojima je dužan skrbiti Upravni odjel za društvene djelatnosti, pravne poslove i javnu nabavu.

**Ciljevi programa:**

* osigurati materijalne i druge uvjete za redovno funkcioniranje upravnog odjela na provođenju i realizaciji svih planiranih programa, odnosno svih projekata i aktivnosti unutar pojedinog programa iz nadležnosti odjela (osiguranje sredstava za isplatu plaća službenicima i namještenicima te drugih materijalna prava u skladu s kolektivnim ugovorom, osiguranje sredstava za isplate naknada plaća dužnosnicima),
* nabava potrebnih sredstava rada, roba i usluga za nesmetan rad svih upravnih tijela,
* osiguranje uvjeta za djelovanje nacionalnih manjina,
* osiguranje uvjeta za djelovanje Savjeta mladih,
* osiguranje uvjeta za rad Gradskog vijeća, povjerenstava i odbora i mjesnih odbora,
* osiguranje sredstava za provedbu lokalnih izbora,
* osiguranje sredstava za intervencijske programe i zalihe
* osiguranje sredstava za promociju Grada u sredstvima javnog informiranja u svrhu osiguranja javnosti rada i aktivnosti izvršnog čelnika, Gradskog vijeća, povjerenstava, odbora i upravnih tijela Grada Novske,
* osiguranje uvjeta za rad političkih stranaka i
* osiguranje sredstava za provedbu lokalnih izbora u 2022. godini.

Program obuhvaća sljedeće aktivnosti:

**1.1.1. Aktivnost 1001 A100001 Administracija i upravljanje - 3.539.082,00 kn**

Ova aktivnost odnosi se na plaće i doprinose na plaće za redovan rad 10 stalno zaposlenih službenika (4 VSS, 1 VŠS, 5 SSS) koji će u 2022. godini provoditi redovne programe odjela i poslove na posebnim programima financiranim iz vanjskih izvora, odnosno na plaće i doprinose na plaće 4 stalno zaposlena namještenika (1 domar i 3 spremačice) koji rade na poslovima održavanja čistoće i redovnog održavanja zgrade gradske vijećnice za sve korisnike.

Također, ova aktivnost obuhvaća i naknade za rad jednog dužnosnika – zamjenika gradonačelnika koji svoju dužnost obavlja profesionalno. Gradonačelnik je ujedno i saborski zastupnik, te je iz proračuna Grada Novske prestao primati plaću za svoj rad u mjesecu srpnju 2021. godine.

Rashodi se odnose i na troškove redovnog poslovanja – naknada za prijevoz zaposlenika, službenih putovanja, stručnog usavršavanja zaposlenika, nabave zaštitne odjeće i obuće, goriva, materijala i dijelova za redovno održavanje, materijala i sredstava za čišćenje, sitnog inventara, tonera, uredskog papira i drugih uredskih potrepština, stručne literature i časopisa, knjiga, cvijeća i svijeća, nabavu usluga telefona i interneta, nabava i održavanje računala i računalne opreme, održavanje internetske stranice, održavanje nadzorne kamere na lokaciji „Trokut“, intelektualnih usluga, tiskarskih i grafičkih usluga te objave oglasa, usluge tekućeg i investicijskog održavanja prijevoznih sredstava, zgrade i inventara, troškova reprezentacije (poslovnih ručkova, poklona i redovne reprezentacije), osiguranja zaposlenika, troškova sudskih postupaka i upravnih sporova, podmirenje dugovanja vjerovnicima za primljenu ošasnu imovinu, zateznih kamata, nabave knjiga te ostalih nespomenutih rashoda poslovanja.

**1.1.2. Aktivnost 1001 A100002 Zaštita prava nacionalnih manjina – 18.300,00 kn**

Ova aktivnost obuhvaća osiguranje sredstava za djelovanje Vijeća srpske nacionalne manjine za područje Grada Novske koje je izabrano na provedenim izborima za Vijeća nacionalnih manjina i predstavnike nacionalnih manjina dana 5. lipnja 2019. godine. Vijeće broji 13 članova. Sredstva se osiguravaju za mjesečne naknade vijećnicima u pojedinačnim neto iznosima od 70,00 kn neto predsjedniku, 60,00 kn neto zamjeniku predsjednika te 50,00 kn neto članovima, te pripadajućim porezima, sve u skladu s postojećom Odlukom u skladu s Pravilnikom o naknadi troškova i nagradi za rad članovima vijeća i predstavnicima nacionalnih manjina te Odlukom o određivanju nagrade za rad članovima Vijeća srpske nacionalne manjine Grada Novske. Ukupan godišnji iznos ovih naknada za 13 članova, uz obračun pripadajućih poreza, prireza i doprinosa iznosi 13.300,00 kn. Također, sredstva se osiguravaju i za programsko djelovanje Vijeća u godišnjem iznosu od 5.000,00 kn.

**1.1.3. Aktivnost 1001 A100003 Savjet mladih – 2.000,00 kn**

Ova aktivnost se odnosi na osiguranje sredstava za rad Savjeta mladih Grada Novske, za mandatno razdoblje 2021.-2025. Izbori za novi Savjet mladih u tijeku su u trenutku pisanja ovog izvješća.

Cilj ove aktivnostije poboljšati položaj mladih i njihovu integriranost u lokalnoj sredini kroz skrb i informiranost mladih o svim pitanjima značajnim za unapređivanje položaja mladih, poticanje suradnje sa Savjetima mladih općina, gradova i županija u Republici Hrvatskoj te suradnju i razmjenu iskustava s odgovarajućim tijelima drugih zemalja.

**1.1.4. Aktivnost 1001 A100004 Rad predstavničkog tijela, povjerenstava i odbora – 340.000,00 kn**

Ova aktivnost sadrži naknade za rad predsjednika i vijećnika Gradskog vijeća Grada Novske, naknade za rad povjerenstava i odbora Gradskog vijeća, naknade za rad predsjednika mjesnih odbora te naknade za aktivnost političkih stranaka zastupljenih u Gradskom vijeću i nezavisnih zastupnika, članova Gradskog vijeća.

Obveza isplate naknada za rad u predstavničkom tijelu propisana je Zakonom o lokalnoj i područnoj (regionalnoj) samoupravi. Visina naknade za rad članova predstavničkog tijela i radnih tijela propisana je Odlukom o visini i kriterijima za isplatu naknade vijećnicima Gradskog vijeća i radnih tijela, u skladu s ograničenjima iz Zakona o lokalnoj i područnoj (regionalnoj samoupravi). Visina naknade za rad predsjednika Gradskog vijeća utvrđena je u neto iznosu od 1.250,00 kn, visina naknade za rad potpredsjednika Gradskog vijeća u neto iznosu od 1.000,00 kn, dok je naknada za rad vijećnika propisana u neto iznosu od 800,00 kn. Za navedene naknade osiguran je iznos od 200.000,00 kn.

Naknada za rad u radnim tijelima Gradskog vijeća i drugim radnim tijelima Grada, utvrđena je u neto iznosu od 170,00 kn po svakoj održanoj sjednici, a vijećnicima koji su ujedno članovi odbora ili povjerenstva, navedena naknada se ne isplaćuje. Za obračun i isplatu navedenih naknada planiran je iznos od 60.000,00 kn.

Mjesečna naknada za rad predsjednika Vijeća mjesnih odbora na području Grada, odlukom je određena u neto iznosu od 240,00 kn, a za tu namjenu osiguran je iznos od 80.000,00 kn.

**1.1.5. Aktivnost A100005 Intervencijski programi i zalihe – 60.000,00 kn**

Sredstva tekuće proračunske rezerve planirana su u iznosu od 60.000,00 kn. Planiranje ovih sredstava zakonska je obveza. Člankom 56. Zakona o proračunu (“Narodne novine”, broj 87/08, 136/12 i 15/15), propisano je da se u proračunu utvrđuju sredstva za proračunsku zalihu. Sredstva proračunske zalihe mogu iznositi najviše 0,5 % proračunskih prihoda bez primitaka, a visina sredstava proračunske zalihe utvrđuje se Odlukom o izvršavanju Proračuna.

**1.1.6. Aktivnost 1001 A100006 Promicanje Grada u sredstvima javnog informiranja – 1.084.400,00 kn**

Ova aktivnost odnosi se na promicanje Grada Novske u televizijskim, radijskim i drugim sredstvima javnog informiranja.

Za radijsko promicanje Grada Novske na lokalnom i županijskom radiju planiran je iznos od 822.000,00 kn. Promicanje grada uključuje radijske prijenose sjednica Gradskog vijeća Grada Novske, u dijelu sjednice koji se odnosi na aktualni sat, reprize sjednica u drugom terminu, izravne prijenose svečanih sjednica Gradskog vijeća, radio emisije o programima i projektima grada, uključujući i gradske manifestacije, objavu priopćenja i obavijesti iz gradske uprave, objavu natječaja, objavu čestitki povodom važnih datuma, najavu svih događanja u gradu s posebnim naglaskom na programe i projekte grada korisne građanima te stvaranje i dostavljanje fotodokumentacije o svim društvenim, gospodarskim i kulturnim događanjima na području grada Novske.

Za promicanje Grada putem internetskog portala osiguran je iznos od 20.000,00 kn, dok je za nabavu „Novljanskog vjesnika“ predviđeno 102.400,00 kn.

Za promicanje Grada Novske reportažama na regionalnim stranicama „Večernjeg lista“ planiran je iznos od 25.000,00 kn.

Za televizijsko promicanje Grada planiran je iznos od 90.000,00 kn koji se odnosi na snimanje razgovora u obliku intervjua, snimanje reportaža i priloga, te praćenje televizijske ekipe na sjednicama Gradskog vijeća, sastancima i događanjima od važnosti za grad i aktivnosti korisnika proračuna tijekom godine.

**Cilj aktivnosti:** zadržati postojeću razinu promicanja Grada Novske u televizijskim, radijskim i tiskovnim sredstvima javnog informiranja.

**1.1.7. Tekući projekt 1001 A100007 Potpore političkim strankama – 59.500,00 kn**

Obveza isplate donacija političkim strankama koje participiraju u radu predstavničkog tijela utvrđena je Zakonom o financiranju političkih aktivnosti i izborne promidžbe. Temeljem navedenog zakona, Gradsko vijeće Grada Novske svake godine donosi Odluku o raspodjeli sredstava za rad političkih stranaka zastupljenih u Gradskom vijeću Grada Novske. Predmet odluke je utvrđivanje sredstava za rad političkih stranaka u iznosu koji se planira u proračunu za sljedeću proračunsku godinu. Za navedene rashode planiran je iznos od 59.500,00 kn. Dio sredstava za rad političkih stranaka osiguravaju se u Proračunu Grada Novske, a pravo na sudjelovanje u njihovoj raspodjeli imaju političke stranke čiji je najmanje jedan kandidat izabran za vijećnika Gradskog vijeća Grada Novske. Sredstva osigurana u Proračunu Grada Novske za financiranje političkih stranaka raspoređuju se na način da se utvrdi jednaki iznos koji pripada političkoj stranci (3.500,00 kn) za svakog vijećnika u Gradskom vijeću, a potom se dodjeljuju sredstva razmjerno broju njezinih vijećnika u trenutku konstituiranja Gradskog vijeća. Kako ženski spol više nije podzastupljeni spol u Gradskom vijeću Grada Novske, gradske vijećnice nemaju pravo na poseban dodatak u odnosu na gradske vijećnike te se za svih 17 vijećnika političkim strankama isplaćuju naknade u iznosu od 3.500,00 kn godišnje.

**1.2. Program 1002 ZDRAVSTVO**

**Zakonski temelj:** Zakon o lokalnoj i područnoj (regionalnoj) samoupravi

**Cilj programa**: -poboljšanje zdravstvenih usluga na području Grada Novske

Program obuhvaća sljedeći projekt:

**1.2.1. Tekući projekt 1002 T100001 Povećani zdravstveni standard - 30.000,00 kn**

Ovim tekućim projektom osigurana su sredstva za sufinanciranje povećanog zdravstvenog standarda za područje djelovanja Doma zdravlja Kutina, Ispostava Novska, i to za nastavak povremenog rada specijalističke ortopedske ordinacije u Novskoj, radi čega se planira i zaključenje ugovora s Općom bolnicom „Dr. Ivo Pedišić“ Sisak.

**Cilj tekućeg projekta:** omogućiti građanima Grada Novske dostupniju uslugu ortopedske specijalističke ordinacije.

Mjera praćenja:

* broj godišnjih dolazaka ortopeda,
* broj obrađenih pacijenata.

**1.3. Program 1003 RAZVOJ CIVILNOG DRUŠTVA**

**Zakonski temelj:**

Zakon o udrugama (NN, 74/2014, 70/17 i 98/19); Zakon o Hrvatskom crvenom križu (NN 71/10), Zakon o tehničkoj kulturi (NN, 76/94, 11/94 i 38/09), Program javnih potreba u tehničkoj kulturi na području Grada Novske za 2022. godinu, Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN, 26/15 i 37/21), Pravilnik o financiranju programa i projekata od interesa za opće dobro koje provode udruge na području Grada Novske.

**Cilj programa:** poticanje novljanskih žitelja da kroz pripadnost udrugama i drugim organizacijama civilnog društva aktivno sudjeluju i utječu na razvoj i opću dobrobit zajednice u kojoj žive na način da se udruge i druge organizacije civilnog društva uvažava kao poželjne partnere u području zadovoljenja javnih potreba Grada Novske te da im se na tom planu povjeri provođenje određenih programa, projekata i aktivnosti ukoliko imaju potrebne kapacitete za njihovo provođenje, i uz uvažavanje Zakona o udrugama te Uredbu o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge.

Mjere usmjerene razvoju civilnog društva:

* osnaživanje udruga i drugih organizacija civilnog društva za aktivno sudjelovanje u zadovoljenju javnih potreba u Gradu Novska dodjelom institucionalnih potpora,
* putem Javnog poziva dodijeliti sredstva udrugama i drugim organizacijama civilnog društva za provođenje prihvatljivih programa, projekata i aktivnosti u području djelovanja udruga za djecu i mladež, humanitarnih i zdravstvenih udruga, udruga proisteklih iz Domovinskog rata, udruga iz područja zaštite potrošača te ostalih udruga.

Program obuhvaća sljedeće aktivnosti i projekte:

**1.3.1. Tekući projekt 1003 T100001 Udruge djece i mladeži - 100.000,00 kn**

Tekući projekt obuhvaća sredstva koja će se Javnim pozivom, sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge te sukladno Pravilniku o financiranju programa i projekata od interesa za opće dobro koje provode udruge na području Grada Novske dodijeliti udrugama i drugim organizacijama civilnog društva za sufinanciranje projekata i aktivnosti usmjerenih prema djeci i mladeži na način da djeca i mladi korisno provode svoje slobodno vrijeme, da stječu potrebna i posebna znanja i vještine, da razvijaju vlastitu kreativnost i natjecateljski duh, da se povezuju s djecom i mladima izvan vlastite zajednice te da stječu pozitivne navike u svakom smislu. Projekti i aktivnosti mogu biti iz područja obrazovanja, kulture, sporta, zabave i drugih djelatnosti.

**1.3.2. Tekući projekt 1003 T100002 Humanitarne, socijalne i zdravstvene udruge - 40.000,00 kn**

Tekući projekt obuhvaća sredstva koja će se Javnim pozivom, sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge te sukladno Pravilniku o financiranju programa i projekata od interesa za opće dobro koje provode udruge na području Grada Novske dodijeliti udrugama i drugim organizacijama civilnog društva za sufinanciranje projekata i aktivnosti usmjerenih na humanitarno i zdravstveno područje. Sufinancirat će se projekti i aktivnosti:

* pružanja usluga osobama s invaliditetom u vidu zaštite njihovih prava, organizacije njihovih zajedničkih aktivnosti i podizanja razine njihove integracije u društvo u svakom smislu,
* usmjereni suzbijanju ovisnosti od alkohola i droga i/ili suzbijanju recidiva ovisnosti kod liječenih ovisnika od alkohola i droga provođenjem izvanbolničkih rehabilitacijskih i resocijalizacijskih programa u obliku psihosocijalne podrške,
* usmjereni na prevenciju određenih bolesti i/ili organiziranu savjetodavnu pomoć i zaštitu bolesnika koji boluju od određene bolesti,
* usmjereni na zaštitu žrtava od obiteljskog nasilja,
* usmjereni na organizaciju zajedničkih aktivnosti i druženja umirovljenika s kulturnim, sportskim, zabavnim, humanitarnim i drugim sadržajima s ciljem aktivnog uključivanja umirovljenika u društveni život i/ili pružanje institucionalne podrške udrugama umirovljenika.

**1.3.3. Tekući projekt 1003 T100003 Udruge u tehničkoj kulturi - 20.000,00 kn**

Tekući projekt obuhvaća sredstva za materijalne troškove Gradske zajednice tehničke kulture Novska i sredstva koja će Gradska zajednica tehničke kulture Novska, temeljem prethodno provedenog Javnog poziva za sufinanciranje, sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge te sukladno Pravilniku Gradske zajednice tehničke kulture Novska o financiranju programa i projekata od interesa za opće dobro koje provode udruge tehničke kulture dodijeliti udrugama i drugim organizacijama civilnog društva za sufinanciranje projekata i aktivnosti usmjerenih na razvoj tehničke kulture na području Grada Novske.

**Cilj projekta**: sufinanciranjem projekata i aktivnosti udruga u tehničkoj kulturi osigurati uvjete za razvoj tehničke kulture i tehničkog stvaralaštva na području Grada Novske, a osobito:

* osiguranjem sredstava za redovan rad udruga u tehničkoj kulturi (sudjelovanje na organiziranim natjecanjima udruga u tehničkoj kulturi s područja Grada Novske te drugim aktivnostima kojima se provode njihove statutarne djelatnosti i ostvaruje cilj razvoja i promocije tehničke kulture na području Grada Novske),
* osiguranjem sredstava za nabavu neophodne opreme udrugama u tehničkoj kulturi koja će omogućiti redovni rad udruga koje se bave tehničkom kulturom,
* poticanjem novljanske djece i mladeži na bavljenje tehničkom kulturom.

**1.3.4. Tekući projekt 1003 T100004 Udruge iz Domovinskog rata - 200.000,00 kn**

Tekući projekt obuhvaća sredstva koja će se Javnim pozivom, sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge te sukladno Pravilniku o financiranju programa i projekata od interesa za opće dobro koje provode udruge na području Grada Novske dodijeliti udrugama i drugim organizacijama civilnog društva za sufinanciranje projekata i aktivnosti usmjerenih na područje djelovanja udruga iz Domovinskog rata.

**Cilj projekta**: promicanje vrijednosti Domovinskog rata i istine o Domovinskom ratu te briga o zaštiti interesa invalida Domovinskog rata.

Mjere za ostvarenje ciljeva:

* dodjela institucionalne potpore udrugama proisteklim iz Domovinskog rata,
* sufinanciranje projekata i aktivnosti udruga iz Domovinskog rata kojima se javno promiču vrijednosti Domovinskog rata (organiziranje javnih tribina, obilježavanje važnih datuma iz Domovinskog rata, provođenje edukativnih predavanja za djecu osnovnoškolske i srednjoškolske uzrasti i slični projekti i aktivnosti kojima se javno promiču vrijednosti Domovinskog rata te istina o Domovinskom ratu),
* osiguranjem sredstava za organizirani odlazak građana Grada Novske na obilježavanje sjećanja na stradanje Grada Vukovara te drugih mjesta u kojima je hrvatski narod pretrpio veća stradanja.

**1.3.5. Tekući projekt 1003 T100005 Sufinanciranje programa udruga - 154.000,00 kn**

Tekući projekt obuhvaća:

* sredstva za sufinanciranje režijskih troškova udrugama koje koriste prostore u vlasništvu Grada Novske u iznosu od 84.000,00 kn,
* sredstva u iznosu od 40.000,00 kn za sufinanciranje projekata udruga koja će se Javnim pozivom, sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge te sukladno Pravilniku o financiranju programa i projekata od interesa za opće dobro koje provode udruge na području Grada Novske dodijeliti udrugama i drugim organizacijama civilnog društva za sufinanciranje projekata i aktivnosti usmjerenih na područja djelovanja civilnih društava koja nisu posebno grupirana. Na Javni poziv za sufinanciranje projekata i aktivnosti moći će se javiti udruge koje se bave promicanjem gospodarstva ili pojedinih gospodarskih grana, njegovanja antifašističkih vrijednosti, ruralnim razvojem, promicanjem organiziranog djelovanja ženske populacije na život u zajednici, zaštitom, zbrinjavanjem ili uzgojem životinja te druge udruge koje na Javni poziv za sufinanciranje prijave inovativne, kreativne i za zajednicu korisne programe,
* sredstva za tekuće donacije u iznosu od 20.000,00 kn, te sredstva za kapitalne donacije u iznosu od 10.000,00 kn za slučaj potrebe isplate tekuće donacije udrugama u skladu s člankom 6., stavak 13., alineja 1. i 4. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge te Pravilnika o financiranju programa i projekata od interesa za opće dobro koje provode udruge na području Grada Novske (u opravdanim i iznimnim slučajevima, kada nepredviđeni događaji obvezuju davatelja sredstava da u suradnji s udrugama žurno djeluje u rokovima u kojima nije moguće provesti javni natječaj ili javni poziv već samo izravnom dodjelom financijskih sredstava te kada se prema mišljenju nadležnog povjerenstva jednokratno dodjeljuju sredstva do 5.000,00 kn za aktivnost koje iz opravdanih razloga nisu mogle biti planirane u godišnjem planu udruge, a ukupan iznos tako dodijeljenih sredstava iznosi najviše 5 % svih sredstava planiranih u proračunu za financiranje svih programa i projekata udruga).

**1.3.6. Tekući projekt 1003 T100006 Sufinanciranje rada Gradskog društva Crvenog križa Novska - 363.000,00 kn**

Tekući projekt obuhvaća redovni rad Gradskog društva Crvenog križa Novska. Prema Zakonu o Hrvatskom crvenom križu (NN 71/10) Crveni križ obavlja djelatnost ublažavanja ljudskih patnji, a osobito onih izazvanih oružanim sukobima, velikim prirodnim, ekološkim, tehnološkim i drugim nesrećama, s posljedicama masovnih stradanja i epidemijama, doprinosi unapređenju i zaštiti zdravlja, prevenciji bolesti i podizanju zdravstvene i ekološke kulture građana te potiče i unapređuje solidarnost, promiče volonterstvo i međusobno pomaganje i socijalnu sigurnost građana. Uredbom o kriterijima, mjerilima i postupcima financiranja i ugovaranja programa i projekata od interesa za opće dobro, Crveni križ je posebna organizacija civilnog društva čije je djelovanje i financiranje propisano posebnim zakonom koji im daje poseban status u području humanitarnog rada i doprinosa unapređenju i zaštiti zdravlja radi čega su izuzeti od sudjelovanja na javnim natječajima za dodjelu sredstava za financiranje svojih redovnih djelatnosti. Gradsko društvo Crvenog križa Novska u provođenju svojih djelatnosti koristit će odobrena sredstva za financiranje plaća zaposlenika, za materijalne troškove, za provođenje programa logopedske rehabilitacije te za ostale programe koje će provoditi u skladu sa svojim programom rada i financijskim planom za 2022. godinu.

Gradsko društvo Crvenog križa Novska provodit će i program podjele „Paketa za bebe“ za koji se u proračunu za 2022. godinu osigurana sredstva u programu *Provedba mjera obiteljske i populacijske politike*.

**1.4. Program 1004 JAVNE POTREBE U KULTURI**

**Zakonski temelj:**

Zakon o financiranju javnih potreba u kulturi (NN, broj 47/90, 27/93 i 38/09), Zakon o zaštiti i očuvanju kulturnih dobara (NN, 69/99, 151/03, 100/04, 87/09, 88/10, 61/11, [25/12](https://www.zakon.hr/cms.htm?id=230), [136/12](https://www.zakon.hr/cms.htm?id=231), [157/13](https://www.zakon.hr/cms.htm?id=609), [152/14](https://www.zakon.hr/cms.htm?id=1673) , [98/15](https://www.zakon.hr/cms.htm?id=12778), [44/17](https://www.zakon.hr/cms.htm?id=18039) i [90/18](https://www.zakon.hr/cms.htm?id=32479)), Zakon o udrugama (NN 74/2014) i Program javnih potreba u kulturi Grada Novske za 2022. godinu.

**Ciljevi programa:**

* skrb o ravnomjernom razvoju svih djelatnosti u kulturi sufinanciranjem projekata i aktivnosti udruga u kulturi, posebno kulturno-umjetničkih društava i drugih udruga u kulturi koje promiču i čuvaju novljansku tradicijsku kulturu, koje svojim djelovanjem edukativno utječu na djecu i mladež te promiču kulturu Grada Novske u najširem smislu,
* skrb o pokretnim i nepokretnim kulturnim dobrima na području Grada Novske.

Program obuhvaća sljedeći tekući projekt:

**1.4.1. Tekući projekt 1004 T100001 Sufinanciranje programa i projekata u kulturi - 95.000,00 kn**

Tekući projekt obuhvaća:

* sredstva u iznosu od 95.000,00 kn koja će se Javnim pozivom, sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge te sukladno Pravilniku o financiranju programa i projekata od interesa za opće dobro koje provode udruge na području Grada Novske dodijeliti kulturno-umjetničkim društvima i drugim udrugama u kulturi na području Grada Novske koje se bave njegovanjem i zaštitom kulturne baštine, promicanjem i razvojem likovne umjetnosti, promicanjem i razvojem glazbeno-scenske umjetnosti, promicanjem i razvojem filatelističke djelatnosti, izdavačke djelatnosti od interesa za Grad i drugim udrugama u kulturi koje promiču i razvijaju novljansku kulturnu baštinu na području Grada Novske i u drugim sredinama.

**Cilj projekta:** sufinanciranjem redovnog rada novljanskih kulturno-umjetničkih društava i drugih udruga u kulturi osigurati skrb o kulturno-umjetničkom amaterizmu, o specifičnostima novljanske narodne baštine i izvornog folklora, o razvoju likovnog izraza novljanskih likovnih autora, o ravnomjernom razvoju ostalih kulturnih djelatnosti na području Grada Novske, o njihovoj promociji u zemlji i inozemstvu, širenje kulturne ponude u Gradu Novskoj.

**1.5. Program 1005 SUFINANCIRANJE OBRAZOVANJA**

**Zakonski temelj:**

Zakon o lokalnoj i područnoj samoupravi (NN, 76/93, 29/97, 47/99 i 35/08 NN [33/01](https://www.zakon.hr/cms.htm?id=260), [60/01](https://www.zakon.hr/cms.htm?id=261), [129/05](https://www.zakon.hr/cms.htm?id=262), [109/07](https://www.zakon.hr/cms.htm?id=263), [125/08](https://www.zakon.hr/cms.htm?id=264), [36/09](https://www.zakon.hr/cms.htm?id=265), [36/09](https://www.zakon.hr/cms.htm?id=266), [150/11](https://www.zakon.hr/cms.htm?id=267), [144/12](https://www.zakon.hr/cms.htm?id=268), [19/13](https://www.zakon.hr/cms.htm?id=285), [137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157) i [98/19](https://www.zakon.hr/cms.htm?id=40763)), Zakon o odgoju i obrazovanju u osnovnoj i srednjoj školi (NN, 87/08, 86/09, [92/10](http://www.zakon.hr/cms.htm?id=68), [105/10](http://www.zakon.hr/cms.htm?id=69), [90/11](http://www.zakon.hr/cms.htm?id=70), [5/12](http://www.zakon.hr/cms.htm?id=71), [16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480), [152/14](http://www.zakon.hr/cms.htm?id=1671), [07/17](http://www.zakon.hr/cms.htm?id=17751) i [68/18](https://www.zakon.hr/cms.htm?id=31279)), Odluka o stipendiranju („Službeni vjesnik“ 39/14, 62/19 i 61/20 ).

**Ciljevi programa:**

* u zakonskim uvjetima u kojima na području Grada Novske nije decentralizirano osnovno i srednje školstvo, sufinanciranjem posebnih obrazovnih programa, izvannastavnih aktivnosti u školama i investicijskih radova na školskim objektima utjecati na podizanje kvalitete obrazovanja u zajednici,
* stipendiranjem srednjoškolskih učenika i studenata omogućiti dostupnost željenog obrazovanja svim redovnim učenicima i studentima koji se obrazuju izvan Grada Novske, pod jednakim uvjetima koji su utvrđeni u gradskoj Odluci o stipendiranju.

**1.5.1. Aktivnost 1005 A100001 Studentske stipendije – 830.000,00 kn**

Aktivnost se odnosi na stipendiranje 141 redovnih studenata uz mjesečnu stipendiju koja iznosi 560,00 kn, a za studente koji dolaze iz obitelji s troje ili više djece mjesečna stipendija iznosi 800,00 kn. Stipendija se ne dodjeljuje za mjesec kolovoz.

Uvjeti za dobivanje stipendija zadovoljavaju učenici i studenti koji ne primaju potpore za školovanje iz drugih izvora i koji redovno upisuju viši razred, odnosno, višu godinu studija.

**Cilj aktivnosti**: učiniti stipendiju dostupnom svimredovnim studentima u skladu s propisanim uvjetima, uz zadržavanje prošlogodišnjeg broja dodijeljenih stipendija i iznosa stipendije.

**1.5.2. Aktivnost 1005 A100002 Učeničke stipendije – 520.000,00 kn**

Aktivnost se odnosi na stipendiranje 151 učenika koji se školuju izvan mjesta prebivališta uz mjesečnu stipendiju od 320,00 kn, stipendiranjem učenika koji ne mogu ostvariti subvencioniranje prijevoza iz Državnog proračuna RH (prijevoz do 5 km udaljenosti od kuće do škole) za koju stipendije iznose od 145,00 kn do 160,00 kn. Uvjeti za dobivanje stipendija zadovoljavaju učenici i studenti koji ne primaju potpore za školovanje iz drugih izvora i koji redovno upisuju viši razred, odnosno, višu godinu studija. Stipendija se ne dodjeljuje za mjesec srpanj i kolovoz.

**Cilj aktivnosti**: učiniti stipendiju dostupnom svim redovnim učenicima u skladu s propisanim uvjetima, uz zadržavanje prošlogodišnjeg broja dodijeljenih stipendija i iznosa stipendije.

**1.5.2. Aktivnost 1005 A100003 Sufinanciranje programa škola s područja Grada Novske – 500.000,00 kn**

Aktivnost se odnosina sufinanciranje programa osnovnih škola s područja Grada Novske. U Osnovnoj školi Novska financirat će se plaća jednog učitelja za potrebe produženog boravka djece nižih razreda u iznosu od 120.000,00 kn te drugi projekti u iznosu od 30.000,00 kn. U Osnovnoj školi Lipovljani financirat će se projekti u iznosu od 30.000,00 kn, u Srednjoj školi Novska, financirat će se projekti u iznosu od 70.000,00 kn, Katoličkoj osnovnoj školi financirat će se produženi boravak djece s iznosom od 150.000,00 kn, a u Glazbenoj školi Novska sufinancirat će se redovan rad i izvannastavne aktivnosti u iznosu od 50.000,00 kn.

**Cilj projekta:** sudjelovati u sufinanciranju posebnih aktivnosti i potreba škola u dijelu koji se odnosi na nemogućnost škola da sredstva za financiranje tih aktivnosti i potreba ostvare iz redovnih decentraliziranih sredstava ili iz drugih izvora.

**1.6. Program 1006 PROVEDBA MJERA OBITELJSKE I POPULACIJSKE POLITIKE**

**Zakonski temelj:**

Nacionalna populacijska politika (“Narodne novine”, broj 136/06), Program pomoći roditeljima za novorođeno dijete „Kolica za novljanskog klinca“ za 2022. godinu.

**Cilj programa:** poticajnim populacijskim mjerama utjecati na porast nataliteta na području Grada Novske, te financijski pomoći roditeljima novorođene djece.

Program obuhvaća sljedeću aktivnost:

**1.6.1. Aktivnost 1005 A100001 Kolica za novljanskog klinca – 710.000,00 kn**

Ova aktivnost obuhvaća isplate naknade roditeljima za novorođeno dijete u skladu s Programom pomoći roditeljima za novorođeno dijete „Kolica za novljanskog klinca“ za 2022. godinu, a koja se isplaćuje u sljedećim iznosima:

* za 1. dijete u obitelji – 2.500,00 kn,
* za 2. dijete u obitelji - 5.000,00 kn,
* za 3. i svako sljedeće dijete u obitelji – 10.000,00 kn.

**Cilj aktivnosti:** isplatom naknada roditeljima za svako novorođeno dijete stvarati pozitivno okruženje za roditeljstvo te time utjecati na porast nataliteta na području Grada Novske.

**1.6.2. Aktivnost 1005 A100001 Oprema za novorođeno dijete – 110.000,00 kn**

Ova aktivnost obuhvaća osiguranje sredstava za dodjelu „Paketa za bebe“ na koji imaju pravo roditelji svih novorođenih beba u 2022. godini s prebivalištem na području Grada Novske, sukladno Odluci kojom će biti određeni uvjeti za dodjelu novčane potpore roditeljima za program „Kolica za novljanskog klinca“.

**Cilj aktivnosti**: dodjelom „paketa za bebe“ osigurati roditeljima osnovne potrepštine za novorođenče.

**1.7. Program 1007 SOCIJALNA SKRB**

**Zakonski temelj:**

Zakon o socijalnoj skrbi (“Narodne novine”, broj 157/13, 152/14, 99/15, 52/16, 16/17 i 130/17), Odluka o socijalnoj skrbi („Službeni vjesnik“, 57/17), Program javnih potreba u socijalnoj skrbi na području Grada Novske za 2022. godinu.

**Cilj programa:** zadovoljavanje javnih potreba socijalno ugroženih građana, bolesnih građana i umirovljenika te poboljšanje njihovog socijalnog statusa.

Program obuhvaća sljedeće aktivnosti:

**1.7.1. Aktivnost 1007 A100001 Pomoć građanima i kućanstvu – 520.000,00 kn**

Ova aktivnost se odnosi na dodjelu svih oblika socijalnih pomoći koje će se sukladno Programu javnih potreba u socijalnoj skrbi na području Grada Novske za 2022. godinu dodjeljivati građanima i kućanstvima u socijalno-zaštitnoj potrebi (pomoć za troškove stanovanja, pomoć za nabavu ogrjeva, pomoć za podmirenje pogrebnih troškova, financiranje boravka i liječenja djece predškolske dobi u Poliklinici SUVAG i drugim zdravstveno-rehabilitacijskim ustanovama te sufinanciranje liječenja i rehabilitacije osoba s teškoćama u psihofizičkom razvoju u odgovarajućim zdravstvenim i drugim ustanovama te na isplatu jednokratnih pomoći).

**Cilj aktivnosti:** kontinuirana ili povremena isplata pomoći građanima i kućanstvima koji trenutno ili stalno nisu u mogućnosti financijski skrbiti o sebi i svojim, uz zadržavanje dosadašnjeg broja korisnika.

**1.7.2. Aktivnost 1017 A100002 Sufinanciranje prehrane djece u školama - 285.000,00 kn**

Ova aktivnost se odnosi na financiranje prehrane osnovnoškolske djece s prebivalištem na području Grada Novske koja dolaze iz obitelji koje su u socijalno-zaštitnoj potrebi. Sredstva se transferiraju osnovnim školama u Novskoj, Rajiću, Lipovljanima i Jasenovcu.

**Cilj aktivnosti**: kontinuirano osiguravati besplatnu prehranu učenicima osnovnih škola koji dolaze iz obitelji koje su u socijalno-zaštitnoj potrebi i povećanje broja korisnika u odnosu na prošlu godinu radi potrebe da svi učenici koji primaju dječji doplatak imaju pravo na besplatnu prehranu.

**1.7.3. Aktivnost 1007 A100003 Dodatak na mirovinu - 250.000,00 kn**

Ova aktivnost obuhvaća isplate mjesečnog dodatka na mirovinu u iznosu od 100,00 kn onim umirovljenicima čija mirovina iznosi manje od 1.600,00 kn.

**Cilj aktivnosti**:kontinuirana mjesečna isplata pomoći umirovljenicima koji imaju mirovinu manju od 1.600,00 kn, kao doprinos smanjenja siromaštva među umirovljenicima, uz zadržavanje dosadašnjeg broja korisnika.

**1.8. Program 1008 RAZVOJ SPORTA I REKREACIJE**

**Zakonski temelj:**

Zakon o sportu (“Narodne novine”, broj 71/06, 150/08, 124/10, 124/11, 86/12, 94/13, 85/15 i 19/16), Program javnih potreba u sportu na području Grada Novske za 2022. godinu, Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (“Narodne novine”, broj 26/15).

**Cilj programa:**

Osiguranje uvjeta za bavljenje sportom kao društvenom djelatnošću od posebnog interesa koja doprinosi zdravom životu, promicanju pozitivnih životnih vrijednosti i stvaranju pozitivnog natjecateljskog ozračja, i to sljedećim aktivnostima: osiguranjem sredstava Zajednici sportskih udruga Grada Novske za redovan rad, za redovan rad novljanskih sportskih klubova, članica Zajednice, školskih sportskih klubova, rekreativnih sportskih klubova i klubova koji okupljaju osobe s invaliditetom, te osiguranjem redovnog održavanja i korištenja gradske dvorane, te ostalih sportskih objekata na području Grada Novske za potrebe treninga, natjecanja i rekreacije novljanskih sportaša.

Program obuhvaća sljedeće aktivnosti:

**1.8.1. Aktivnost 1008 A100001 Financiranje sportskih klubova – 1.567.000,00 kn**

Aktivnost obuhvaća sredstva koja će Zajednica sportskih udruga Grada Novske temeljem Javnog poziva, sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge, te sukladno Pravilniku o financiranju programa i projekata od interesa za opće dobro koje provode sportske udruge na području Grada Novske dodijeliti sportskim klubovima za njihov redovni rad, školskim sportskim klubovima i sportskim klubovima koji okupljaju osobe s invaliditetom, te za sportske manifestacije.

**Cilj aktivnosti**: redovnim sufinanciranjem novljanskih sportskih klubova zadržati postojeći broj aktivnih sportaša koji su obuhvaćeni sustavom redovnog natjecanja, poticati rad školsko-sportskih klubova, financirati sportske manifestacije i poticati osobe s invaliditetom na sportske aktivnosti, uz zadržavanje postojećeg broja aktivnih sportaša koji su obuhvaćeni redovnim sustavom natjecanja.

**1.8.2. Aktivnost 1008 A100002 Sufinanciranje rada Zajednice sportskih udruga – 628.300,00 kn**

Ova aktivnost obuhvaća sredstva za materijalne troškove Zajednice sportskih udruga Grada Novske u iznosu od 88.000,00 kn, sredstva za otplatu automobila u ukupnom iznosu od 50.000,00 kn, te sredstva za isplate plaća i drugih materijalnih prava zaposlenika u Zajednici sportskih udruga Grada Novske koji rade na održavanju sportske dvorane, gradskog stadiona i gradske kuglane, a čiji rad osigurava nesmetano korištenje i funkcioniranje tih sportskih objekata za korist svih novljanskih sportaša i sportskih klubova u iznosu od 489.500,00 kn.

**Cilj aktivnosti**: osiguranjem sredstava za redovni rad Zajednice sportskih udruga Grada Novske osigurati uspješno i kontinuirano provođenje javnih potreba u sportu Grada Novske za 2022. godinu.

**1.9. Program 1009 MANIFESTACIJE**

**Zakonski temelj:** Statut Grada Novske

**Cilj programa:** Dan Grada Novske obilježiti na svečan način, ali bez većih javnih okupljanja i uz pridržavanje svih propisanih mjera epidemiološke službe, radi trajanja pandemije koronavirusa.

Ovaj program obuhvaća sljedeći tekući projekt:

**1.9.1. Tekući projekt 1009 T100001 Dan Grada - 50.000,00 kn**

U ovom tekućem projektu osiguravaju se sredstva za organizaciju Dana Grada Novske, i to za podmirenje rashoda koje izravno iz proračuna podmiruje Grad Novska (plakati, pozivnice, oglašavanja, ručak , smještaj gostiju i drugi slični troškovi).

**1.10. Program 1010 SJEĆANJA NA DOMOVINSKI RAT – 60.000,00 kn**

**Cilj programa:** promicanje vrijednosti Domovinskog rata i istine o Domovinskom ratu obilježavanjem prigodnih datuma značajnih za Domovinski rat.

Program obuhvaća sljedeći tekući projekt:

**1.10.1. Tekući projekt 1010 T100001 Obilježavanje prigodnih datuma – 60.000,00 kn**

Ovaj tekući projekt se odnosi na obilježavanje akcije „Bljesak“ u iznosu od 10.000,00 kn, obilježavanje Dana hrvatskih branitelja Grada Novske u iznosu od 50.000,00 kn.

U okolnostima pandemije koronavirusom, planira se na simboličan način obilježavati prigodne datume iz Domovinskog rata sadržajima koje ne podrazumijevaju veća okupljanja građana.

**1.11. Program 1011 „ZAŽELI“**

**Zakonski temelj:**

Odluka Ministarstva rada i mirovinskog sustava o prihvaćanju financiranja projekta Grada Novske iz programa „Zaželi“, Želim raditi, želim pomoći, II. faza iz sredstava EU.

**Cilj programa:**

Zapošljavanje teže zapošljivih žena na tržištu rada na projektu pomoći starijim i nemoćnim osobama na području Grada Novske te dodatno educiranje žena kojim će steći nove vještine i znanja koja će ih učiniti konkurentnijima na tržištu rada kada projekt završi.

Ovaj program obuhvaća sljedeći projekt:

**1.11.1. Tekući projekt 1011 T10001 „ŽELIM RADITI, ŽELIM POMOĆI!, II. faza“ – 1.406.695,00 kn**

Ovaj tekući projekt za 2022. godinu obuhvaća troškove projekta do njegovog završetka (18. travnja 2022. godine), i to sredstva za plaće 40 zaposlenih žena u programu pomoći starijim i nemoćnim osobama s područja Grada Novske koje će skrbiti za ukupno 400 korisnika, troškove njihovog prijevoza, trošak plaće voditelja projekta i administrativnog djelatnika-financijskog asistenta, trošak doprinosa na plaće za zaposlene žene, voditelja i financijskog asistenta, trošak edukacija žena u svrhu poboljšanja njihove konkurentnosti na tržištu rada, nabavu kućnih potrepština krajnjim korisnicima te ostale nespomenute rashode poslovanja.

**Cilj projekta**: zadržati u radnom odnosu 40 žena, jednog voditelja i jednog administratora koji će do kraja projekta skrbiti za 400 korisnika.

**1.12. Program 1012 PROGRAM ZA DJECU I MLADE**

**Zakonski temelj:**

Odluka Gradskog vijeća o uključivanje Grada Novske u program „ Gradovi i općine – prijatelji djece), Strategija o pravima i interesima djece na području Grada Novske, Akcijski plan Koordinacijskog odbora za 2022. godinu.

**Ciljevi programa**: poboljšati uvjete odrastanja novljanske djece poduzimanjem sustavnih mjera u različitim područjima života, poticati i uključivati djecu i mlade na aktivno sudjelovanje u kreiranju politike prema novljanskoj mladeži poduzimanjem sustavnih mjera na različitim područjima.

**1.12.1. Tekući projekt 1012 T10001 Grad Novska prijatelj djece - 20.000,00 kn**

Za ovaj tekući projekt osigurana su sredstva za administrativne aktivnosti koje će Grad kroz aktivnosti Koordinacije akcije provoditi temeljem Strategije o pravima i interesima djece i Akcijskog plana koordinacije u 2022. godini.

**Cilj projekta**: poboljšati uvjete odrastanja novljanske djece poduzimanjem sustavnih mjera na korist djece u različitim područjima života.

**1.12.2. Tekući projekt 1012 T1002 Festival znanosti i umjetnosti - 50.000,00 kn**

Ovaj projekt obuhvaća održavanje 3. Festivala znanosti i umjetnosti NOVsky kojim se potiče i podržava inicijativa djece i mladih na polju znanosti i umjetnosti kroz organizaciju i provođenje različitih zanimljivih sadržaja u kojima će imati mogućnost sudjelovati. Sredstva će se osigurati iz vanjskih izvora.

**1.13. Program 1013 OPERATIVNI PROGRAM - UČINKOVITI LJUDSKI POTENCIJALI**

**Zakonski temelj:**

Ugovor o dodjeli bespovratnih sredstava za projekte koji se financiraju iz Europskog socijalnog fonda (ESF) u financijskom razdoblju od 2014.-2020. godine, Kodni broj: UP.02.2.2.06.0404, od 6. travnja 2020. godine.

Ovaj program obuhvaća sljedeći projekt:

**1.13.1. Tekući projekt 1023 T10003 „ Dom izvan doma“ – 722.895,00 kn**

Ovaj tekući projekt financiran iz sredstava EU nastavlja se u 2022. godini, a završava 8. travnja 2022. godine. Projektom se kroz 24 mjeseca radi na jačanju učinkovitosti socijalnih usluga za ciljane skupine (djeca i mladi bez roditelja ili bez odgovarajuće roditeljske skrbi, djeca žrtve obiteljskog nasilja…) s ciljem da se djeci koja su u riziku siromaštva i socijalne isključenosti omogući dostojanstven život i aktivno sudjelovanje u društvu. Planira se organizirati poludnevni boravak u Centru za pružanje usluga u zajednici Lipik uz osigurani prijevoz djece i osoblja, sa strukturiranim aktivnostima za djecu i mlade bez odgovarajuće roditeljske skrbi, članove obitelji te stručnjake koji rade s pripadnicima ciljanih skupina.

Prijavitelj projekta je Grad Novska, a partneri su Centar za socijalnu skrb Novska i Centar za pružanje usluga u zajednici Lipik koji provodi projekt.

**Ciljevi projekta:** unaprijediti socijalnu uključenost djece i mladih bez odgovarajuće roditeljske skrbi i pomirenje poslovnog i obiteljskog života razvojem učinkovitih socijalnih usluga u zajednici na području Grada Novske.

**1.14. Program 1014 ŠIRENJE MREŽE SOCIJALNIH USLUGA U ZAJEDNICI, I. FAZA**

**Zakonski temelj:**

Ugovor o dodjeli bespovratnih sredstava, Kodni broj: UP.02.2.2.06.0403, Europski socijalni fond, Operativni program Učinkoviti ljudski potencijali 2014-2020, Širenje mreže socijalnih usluga u zajednici - faza I, Broj poziva: UP.02.2.2.06, zaključen između Ministarstvo rada, mirovinskog sustava, obitelji i socijalne politike i Hrvatski zavod za zapošljavanje, Ured za financiranje i ugovaranje projekta Europske unije s jedne strane te korisnik bespovratnih sredstava iz Europskog socijalnog fonda, Grad Novska, s druge strane.

Program se sastoji od sljedećeg tekućeg projekta:

**1.14.1. Tekući projekt 1014 T10001 „ Ne ovisnosti “ – 254.506,00 kn**

Aktivnosti obuhvaćene projektom usmjerene su na osobe s problemima ovisnosti te stručnjake koji rade s pripadnicima ciljnih skupina. Kroz projekt će se osigurati pružanje usluga za osobe s problemom ovisnosti kroz savjetodavni rad, terapijske grupe i sl. te će stručnjaci koji će raditi s krajnjim korisnicima steći nova znanja i vještine kroz aktivnosti supervizije, edukacija i sl.

Nositelj projekta je Grad Novska, a partner projekta je Centar za socijalnu skrb Novska.

Grad Novska i partner CZSS Novska uvidjeli su važnost rješavanja problema ovisnosti. Projektom „Ne ovisnosti!“ razvija se mreža novih usluga za osobe sa problemom ovisnosti, kao što su Klub ovisnika o alkoholu i Klub ovisnika o kocki. Uz aktivan rad dva kluba organiziraju se i edukacije o prevenciji ovisnosti koje se održavaju u školama, čime je omogućeno da projektom bude obuhvaćena i šira javnost u cilju jačanja svijesti lokalne zajednice o problemu ovisnosti. Educiranjem stručnjaka ojačava se i stručni kapacitet za rad s ciljanom skupinom.

Projekt se financira iz Europskog socijalnog fonda, Operativni program Učinkoviti ljudski potencijali 2014.-2020., a sredstva su predviđena za plaću financijskog asistenta, uslugu vođenja projekta, osposobljavanje i edukacije, studijsko putovanje, catering, osvježenje, nabavu opreme, nabavu promotivnih materijala i dr. Projekt se provodi na području grada Novske i traje 24 mjeseca.

**1.15. Program 1015 PROGRAMI U KULTURI PUČKOG OTVORENOG UČILIŠTA**

**Pravni temelj**: Zakon o financiranju javnih potreba u kulturi (NN, broj 47/90, 27/93 i 38/09), Zakon o pučkim otvorenim učilištima (NN, 54/97, 5/98, 109/99 i 139/10), Zakon o muzejima (61/18 i 98/19).

**Cilj programa**: osiguranje materijalnih i drugih uvjeta za nesmetan rad i razvoj kulturnih djelatnosti U POU Novska, i to: razvoj kazališno-scenske djelatnosti, djelatnosti prikazivanja filmova i muzejsko-galerijske djelatnosti, promicanje i čuvanje novljanske tradicijske kulture, te svojim djelovanjem edukativno utjecati na djecu i mladež, pomagati razvoju turizma i promociji Grada Novske u najširem smislu.

**Pokazatelj uspješnosti**: pravovremeno i zakonito izvršavanje programa i aktivnosti, kroz neposredan rad ustanove, uz provođenje i poštivanje svih zakona i podzakonskih akata te predlaganje i provođenje odluka predstavničkog i izvršnog tijela Grada Novske.

Program obuhvaća sljedeće aktivnosti i projekte:

**1.15.1 Aktivnost 1015 A100001 Administracija i upravljanje - 607.350,00 kn**

Aktivnost se odnosi na plaće za redovan rad, doprinose na plaće i ostale rashode za zaposlene na programima kulture u Pučkom otvorenom učilištu (5 zaposlenika). U 2022. godini planirano je novo zapošljavanje kustosa na novom radnom mjestu kojeg je učilište, sukladno obvezama iz Zakona o muzejima i Pravilnika o stručnim i tehničkim standardima za određivanje vrste muzeja, za njihov rad, te za smještaj muzejske građe i muzejske dokumentacije. Aktivnošću su obuhvaćeni i rashodi za materijal i energiju.

**1.15.2. Tekući projekt 1015 T100001 Kazališne i kino predstave - 130.000,00 kn**

Ovaj tekući projekt obuhvaća sufinanciranje kazališnih predstava, troškove prikazivanja kino-predstava (filmova), troškove održavanja izložbi te troškove održavanja drugih kulturnih događanja u sklopu Ljeta u Novskoj i Dana Grada Novske. Sufinanciranjem ovog programa nastoji se održati redovna godišnja kazališna, kino i izložbena sezona, a cilj sufinanciranja je poticaj Novljanima da steknu naviku redovnog konzumiranja tih kulturnih sadržaja i povećanje broja posjetitelja.

**Cilj projekta**: održati razinu postojećeg broja kino projekcija (130) i kazališnih predstava (5) te postojeću razinu posjeta (kino – 3.000, predstave – 1.500).

**Pokazatelj uspješnosti**: Broj posjetitelja te broj kino i kazališnih predstava

**1.16. Program 1016 PROGRAMI OBRAZOVANJA**

**Pravni temelj**: Zakon o lokalnoj i područnoj (regionalnoj) samoupravi, Zakon o pučkom otvorenom učilištu, Zakon o ustanovama, Zakon o osnovnom i srednjem školstvu, Zakon o obrazovanju odraslih.

**Cilj programa**: osigurati kvalitetniju razinu obrazovanja, osiguranjem materijalnih i drugih uvjeta rada u Pučkom otvorenom učilišta u dijelu koji se odnosi na obrazovne djelatnosti namijenjene odrasloj populaciji ostvariti potrebu za ciljano obrazovanje u skladu s potrebama tržišta.

Program obuhvaća sljedeće aktivnosti i projekte:

**1.16.1 Aktivnost 1016 A100001 Administracija i upravljanje – 1.229.050,00 kn**

Aktivnost se odnosi na plaće za redovan rad, doprinose na plaće i ostale rashode za zaposlene na programima obrazovanja u Pučkom otvorenom učilištu (5 zaposlenika).

Aktivnosti se odnose i na financiranje materijalno-financijskih rashoda na naknade troškova zaposlenicima, rashode za materijal i energiju, rashode za intelektualne i ostale usluge, nabavu opreme, službena putovanja, stručno usavršavanje, uredski materijal, materijal i dijelove za tekuće i investicijsko održavanje, sitni inventar, usluge telefona, pošte i prijevoza, premije osiguranja, reprezentaciju, bankarske usluge i dr. Ovi rashodi doprinose redovnoj i potpunoj realizaciji svih obrazovnih programa te drugih programa vezanih za obrazovanje u Pučkom otvorenom učilištu.

**Cilj aktivnosti**: zadržavanje postojećeg broja polaznika obrazovnih programa u 2022. godini, te povećanje broja novih obrazovnih programa ovisno o potrebama na tržištu rada.

**Pokazatelj uspješnosti**: Broj polaznika obrazovnih programa (70) i broj obrazovnih programa (23)

**1.16.2. Kapitalni projekt 1016 K100001 Centar cjeloživotnog obrazovanja - 3.100.000,00 kn**

Ovaj kapitalni projekt se odnosi na trošak izrade izvedbenog projekta te na troškove izgradnje Centra cjeloživotnog učenja za 2022. godinu.

**1.17. Program 1017 PROGRAMI KNJIŽNIČNE DJELATNOSTI**

**Zakonski temelj:**

Zakon o knjižnicama i knjižničnoj djelatnosti (NN 17/19), Standardi za narodne knjižnice i standardi za pokretne knjižnice (1999.), Statut Gradske knjižnice i čitaonice „Ante Jagar“ Novska, Pravilnik o radu Gradske knjižnice i čitaonice „Ante Jagar“ Novska, Pravilnik o plaćama Gradske knjižnice i čitaonice „Ante Jagar“ Novska i drugi opći akti ustanove.

Knjižničnu djelatnost na području Grada Novske provodi Gradska knjižnica i čitaonica „Ante Jagar“ Novska.

Gradska knjižnica i čitaonica „Ante Jagar“ Novska obavlja djelatnost narodne knjižnice na području Grada Novske prema Standardima za narodne knjižnice u RH, IFLA-inim i UNESCO-ove Smjernicama za razvoj službi i usluga, a na temelju Zakona o knjižnicama te uvažavajući ciljeve i zadaće narodnih knjižnica utvrđene UNESCO-ovim Manifestom za narodne knjižnice.

**Ciljevi:**

Knjižničnu djelatnost na području Grada Novske provodi Gradska knjižnica i čitaonica „Ante Jagar“ Novska koja kao kulturno, informacijsko i multimedijalno središte Grada Novske građanima osigurava pristup znanju, informacijama i kulturnim sadržajima za potrebe obrazovanja, stručnog i znanstvenog rada, cjeloživotnog učenja, informiranja, odlučivanja i razonode utvrđuje sljedeće ciljeve:

* da Knjižnica bude opće prepoznato kulturno središte zajednice,
* približiti informacije, znanje i kulturu žiteljima grada Novske i šire okolice,
* da bude privlačno mjesto za rad, igru i druženje,
* da podrži obrazovanje korisnika svih dobi,
* da izgrađuje kvalitetne i raznolike zbirke na različitim medijima,
* da omogući dostupnost svim vrstama informacija o građi koju Knjižnica posjeduje kao i o onoj koja nije u njezinu vlasništvu,
* da potiče korištenje mrežnih izvora i usluga, poglavito oblikovanjem i održavanjem mrežnih stranica Knjižnice,
* da oblikuje i nudi usluge i onim korisnicima koji nisu u mogućnosti doći u Knjižnicu.

Aktivnosti koje Knjižnica poduzima u ostvarivanju ovih ciljeva su: nabavljanje, stručno obrađivanje, čuvanje, zaštita i davanje na korištenje knjiga i druge knjižnične građe, oblikovanje knjižničnih zbirki prema potrebama korisnika, razvijanje knjižničnih usluga na Internetu, razvijanje usluga za djecu i mlade, razvijanje programa i projekata za poticanje čitanja i pismenosti, populariziranje izvora znanja i knjižnične djelatnosti, stalno obrazovanje knjižničara i korisnika, osiguravanje urednih i dobro održavanih prostora, udobne i funkcionalne opreme, osiguravanje jasne signalizacije prostora, otvorenost u vrijeme koje odgovara lokalnoj zajednici, korištenje prostora Knjižnice i za druge potrebe lokalne zajednice, suradnja s drugim ustanovama i organizacijama važnim za ostvarivanje njezine uloge podupirati formalno obrazovanje na svim razinama te osobno cjeloživotno učenje.

**Pokazatelji uspješnosti** mjerit će se sljedećim vrijednostima u odnosu na 2021. godinu, i to:brojem ukupnih korisnika,brojem članova,brojem posuđene građe: knjige, DVD građa,brojem posjeta mrežnim stranicama i društvenim mrežama,brojem korisnika računala i interneta,brojem knjižničnih usluga i brojem programa za korisnike.

Program obuhvaća sljedeće aktivnosti i projekte:

**1.17.1. Aktivnost 1017 A10001 Administracija i upravljanje – 1.816.318,00 kn**

Ova aktivnost obuhvaća rashode za zaposlene, materijalno-financijske rashode i nabavu opreme.

Rashodi za zaposlene odnose se na rashode za plaće i doprinose na plaće i druga materijalna prava za ukupno 11 zaposlenika, od toga 9 stručnih djelatnika, od kojih 8 knjižničara, 1 suradnik na održavanju računalne opreme i informacijskog sustava (4 VSS, 2 VŠS, 3 SSS) te 2 zaposlenika kao tehničko osoblje (1 spremačica i domar na ½ radnog vremena) te troškove putovanja i druga materijalna prava u s kladu s Pravilnikom o radu ustanove. Dva stručna djelatnika knjižničara (1 VSS i 1 SSS) rade na određeno vrijeme radi povećanog opsega posla na popisivanju dviju privatnih zbirki doniranih knjižnici, zbirke knjiga iz Domovinskog rata kao i posebnim programima za djecu koji se održavaju u Rajiću.

Materijalno-financijski rashodi se odnose na nabavu potrebnog uredskog materijala, posebno onih koji se odnose na nabavu, stručnu obradu, čuvanje i zaštitu knjižnične građe, kao i materijala na izradu promotivnog materijala, pozivnica, plakata i sl., nabavu materijala za čišćenje i režijski troškovi za ukupno 870 m2 poslovnog prostora knjižnice, nabava časopisa i novina, usluge tekućeg i investicijskog održavanja (prema Zakonu o zaštiti na radu i Zakonu o zaštiti od požara, ustanova je dužna ispitivati (servisirati) kotlovnicu/plamenik, plinodojavni sustav u kotlovnici, hidrantsku mrežu u objektu, klimu komora, protupožarne zaklopke, vatrodojavni sustav u objektu, servisiranje sprinkler sustava, servis vatrogasnih aparata, plinske i električne instalacije i gromobran, a jednom mjesečno dužna je ispitivati i po potrebi servisirati ispravnost dizala.), računalne usluge za korištenje knjižničnih programa ZAKI za nabavljenih 5 radnih stanica, sistematski pregled djelatnika, osiguranje knjižnice i djelatnika, stručno usavršavanje zaposlenika, kako bi mogli pratiti pristup suvremenom knjižničarstvu i primijeniti ga u praksi i ostali znanja za razvoj i upravljanje ustanovom u kulturi i izdavačka djelatnost (knjižnica planira izraditi slikovnicu za djecu na temu upoznavanja sa znamenitostima Grada Novske).

Nabava opreme odnosi se na nabavu knjižnične građe (jezični, slikovni ili zvučni dokument u analognom i digitalnom obliku informacijskog, umjetničkog, znanstvenog ili stručnog sadržaja), proizveden u više primjeraka i namijenjen javnosti, a što sve knjižnica drži u svom fondu i stavlja na raspolaganje korisnicima. Knjižničnom građom smatraju se i igre i igračke ako su dio knjižničnog fonda. Knjižnica će u 2022. godine nabavljati knjige, e-knjige, DVD građu za djecu i odrasle, periodiku (dnevne novine, tjednici, mjesečnici, stručni časopisi) te igračke za igraonicu. Od druge opreme, u 2022. godini planiraju se nabaviti izložbeni i reklamni panoi i oprema za igraonicu za djecu do 3 godine starosti, opreme za snimanje aktivnosti knjižničara kako bi se mogle odvijati u virtualnom okruženju tj. on line (kamera, mikrofon, stalak i sl.) i ostala oprema potrebna za odvijanje knjižnične djelatnosti, prema potrebi.

**1.17.2. Tekući projekt 1017 T10001 Dječja igraonica – 4.500,00 kn**

Ovaj tekući projekt obuhvaća programe za djecu, i to: dječja igraonica/pričaonica – utorkom, likovne-kreativne radionice – četvrtkom,računalne radionice (povremeno),najčitatelj godine-povremenočitateljski izazovi – 1**,** Advent u knjižnici**,** Sepetić pun priča – OŠ RajićProgram „I bebe vole knjižnicu“,Festival pripovijedanja i dobre knjige, projekt „U zemlji Dječurliji“ i „Ljeto u knjižnici“. Izvođenje programa „Sepetić pun priča“, „I bebe vole knjižnicu“, Festival „U zemlji Dječurliji“ i „Ljeto u knjižnici“ ovisi o sredstvima financiranja Ministarstva kulture i Sisačko-moslavačke županije jer su to programi koji se prijavljuju na natječaje Javnih potreba u kulturi.

**Ciljevi projekta:** da Knjižnica bude opće prepoznato kulturno središte grada i privlačno mjesto za rad, igru i druženje, da podrži obrazovanje korisnika svih dobi,poticanje čitanja, kreativnosti i pismenosti te promicanje književnosti i kulturne baštine, naročito zavičajne.

**1.17.3. Tekući projekt 1017 T10002 Književni susreti – 51.600,00 kn**

Ovaj tekući projekt obuhvaća programe za odrasle korisnike i djecu u obliku izložbi, promocije knjiga, književnih susreta, predavanja, kreativnih radionica, tribina i dr, a u 2022. godini planiraju se sljedeći projekti:

* „Miš u ruke“ – računalne radionice za umirovljenike i osobe starije od 50 godina,
* „Zelena knjižnica“- uključiti se u mrežu Zelena knjižnica koja obuhvaća sadržaje kojima se potiče važnost zaštite okoliša, upotreba obnovljivih izvora energije, poticanje okolišu prihvatljiva ponašanja (tribine, predavanja, predstavljanje knjiga, radionice – 2 od navedenih aktivnosti),
* „Noć knjige“ - održava se povodom “Svjetskog dana knjige i autorskih prava” koji se obilježava 23. travnja. Tom prigodom organizirat ćemo određene akcije i predavanja kojima je svrha promocije i poticanje knjige i čitanja kod svih dobnih skupina,
* „Knjižnica na plaži“ – osim sadržaja i aktivnosti za djecu ovaj program pruža i sadržaje i aktivnosti za odrasle u svrhu poticanja dolaska u knjižnicu, poticanja čitanja i kvalitetnog provođenja vremena,
* „Mjesec hrvatske knjige“ – manifestacija promicanja knjige, čitanja i nakladništva,
* „Lukovo u Novskoj“ – programi i aktivnosti za djecu i odrasle povodom obilježavanja Dana grada.

**Ciljevi projekta**: obogaćivanje kulturnog programa Grada Novske, poticanje pismenosti, čitanja i korištenje knjižnice, poticati da Knjižnica bude opće prepoznato kulturno središte zajednice, da bude privlačno mjesto za rad i druženje (tzv. treći prostor), da podrži obrazovanje korisnika svih dobi.

**1.18. Program 1018 PREDŠKOLSKI ODGOJ**

**Zakonski temelj:**

Zakon o predškolskom odgoju i obrazovanju (NN, broj 10/97, 107/07, 94/13 i 98/19), Državni pedagoški standard predškolskog odgoja i naobrazbe, Programsko usmjerenje odgoja i obrazovanja predškolske djece (Glasnik Ministarstva prosvjete i kulture, br.7/8, 1991.), Konvencija UN-a o pravima djece iz 1989. god.; Zakon o Agenciji za odgoj i obrazovanje (NN, br. 85/06), Statut Dječjeg vrtića „Radost“ Novska, Kolektivni ugovor zaposlenika Dječjeg vrtića „Radost“ Novska i drugi opći akti ustanove.

**Cilj programa:**

Cilj predškolskog odgoja u Dječjem vrtiću „Radost“ Novska je pružiti podršku roditeljima djece s područja Grada Novske organizirajući redoviti program odgoja i obrazovanja djece rane i predškolske dobi od navršenih godinu dana do polaska u školu, i to na način koji će stvoriti poticajno vrtićko okruženje za cjeloviti razvoj djeteta temeljen na humanističko razvojnoj koncepciji - poštujući i uvažavajući djetetove razvojne mogućnosti te njegove osobne interese i potrebe, uz puni smještajni kapacitet u skladu s pedagoškim standardom te uz dodatne programe koji će dodatno koristiti razvoju djece.

Program se sastoji od sljedećih aktivnosti:

**1.18.1. Aktivnost 1018 A100001 Odgoj i obrazovanje djece jasličke i predškolske dobi – 8.137.413,00 kn**

Aktivnost obuhvaća osiguranje sredstava za troškove isplate plaća za redovan rad 63 zaposlenika, i to 53 stalno zaposlenih djelatnika (ravnatelj, pedagog, zdravstveni voditelj, tajnik, voditelj računovodstva, administrativno-računovodstveni djelatnik, 33 odgajatelja, glavna kuharica, 3 pomoćne kuharice, 7 spremačica, pralja/švelja i 2 ekonoma-domara te 8 zaposlenika na određeno vrijeme, od toga 6 djelatnika na zamjeni (2 odgojitelja, 2 pomoćne kuharice, administrativno-računovodstveni djelatnik, ekonom-domar i zdravstvena voditeljica).

Zaposlenici ustanove kroz svoj rad osiguravaju redovno funkcioniranje ustanove kroz sve planirane redovne i dodatne obrazovne programe, i to:

* **Redoviti 10-satni program** koji pohađa 307 djece raspoređene u 10 vrtićkih skupina koje vode 20 odgajatelja, te 6 jasličkih skupina 12 odgajatelja na tri vrtićke lokacije (matični vrtić, „Stribor“ na Ukladama i Pastoralni centar).

**Cilj programa**: maksimalno poticanje i razvoj svih djetetovih potencijala, organizacija rada usklađena s potrebama i interesima roditelja, podizanje kvalitete programa, osuvremenjivanje organizacije odgojno-obrazovnog procesa elementima novih koncepcija.

* **Program predškole** obuhvaća djecu u godini dana pred polazak u školu. Za djecu koja ne pohađaju vrtić program se provodi od 1. listopada 2021. godine do 31. svibnja 2022. godine, a ukupno traje 250 sati. Program predškole organiziran je u matičnom vrtiću s dvije skupine, u Osnovnoj školi Rajić jedna skupina, te u Osnovnoj školi Josipa Kozarca Lipovljani, Područna škola u Staroj Subockoj jedna skupina. Ukupno je upisano 40 djece u ovaj program, a program predškole vodi jedna odgojiteljica za sve skupine.

**Cilj programa**: uvježbavanje vještina, stjecanje navika i usvajanje znanja važnih za uspješnu prilagodbu novim školskim uvjetima, razvijanje kompetencija djeteta potrebnih za cjeloživotno učenje i zadovoljavanje individualnih potreba djeteta.

* **Program ranog učenja engleskog jezika** verificirani je program koji se provodi izvan redovnog programa, kroz 8 mjeseci, dva puta tjedno za djecu predškolskog uzrasta, a provodi ga formalno educirana odgojiteljica. U pedagoškoj godini 2021./2022. poseban program engleskog jezika pohađat će 55 djece u četiri vrtićke skupine, a program će se provoditi u jednom stupnju učenja. Cijena programa iznosi 100,00 kn po djetetu mjesečno za 8 mjeseci što čini prihod vrtiću od 44.000,00 kn godišnje.

**Cilj programa**: razvijanje senzibiliteta za engleski jezik kroz igru i istraživanje, pravilno aktivirati govorni aparat koji je elastičan i lako prihvaća glasove stranog jezika, razviti pozitivan stav i interes za strani jezik i druge kulture općenito.

* **Program GI-GA** u koji će se uključiti oko 98 djece iz vrtićkih skupina te sva djeca iz programa predškole interaktivno je učenje engleskog jezika uz korištenje suvremenih informatičkih pomagala s ciljem razvijanja senzibiliteta za engleski jezik kroz igru i istraživanje te poticanje pozitivnog stava i interesa za strani jezik, drugu kulturu i učenje korištenja suvremenih informatičkih pomagla.

**Cilj programa**: razvijanje svih djetetovih sposobnosti kako za učenje tako i za samostalnost u učenju kroz učenje stranog jezika i jačanje informatičkih kompetencija.

* **Kraći program katoličkog vjerskog odgoja djece rane i predškolske dobi** – u program koji će se svakodnevno provoditi uključit će se jedna vrtićka skupina, a provodit će ga osposobljena odgojiteljica sa završenim jednogodišnjim teološkim katehetskim dopunskim studijem i trajnim kanonskim mandatom.

**Cilj programa**: njegovati i razvijati religioznu dimenziju djeteta, osposobljavajući ga, primjereno njegovoj dobi, za otkrivanje, prihvaćanje i življenje autentičnih vrednota evanđelja.

* **Poseban kraći program folklornog stvaralaštva djece rane i predškolske dobi** koji će se provoditi u jednoj vrtićkoj skupini sa 20 djece. Program će se provoditi dva puta tjedno u trajanju od 45 minuta od listopada do svibnja, koji provodi stručno osposobljena odgojiteljica za provođenje programa. Ovim programom se njeguje dječji folklor koji je dio materijalne baštine koja predstavlja trajno, važno i vrijedno kulturno dobro i kao takvo zahtijeva posebnu brigu kako bi je mogli sačuvati i prenositi slijedećim naraštajima.

**Cilj programa**: poticati i razvijati vještine slobodnog izražavanja i stvaranja u području umjetnosti i kulture folklornog stvaralaštva Poticati različite oblike izražavanja poput scenskog, glazbenog, likovnog, verbalnog, vizualnog auditivnog i tjelesnog izražavanja kroz ples.

* **Kraći program kinezioloških aktivnosti za djecu predškolske dobi** koji se planira provoditi u 4 vrtićke skupine sa 70 djece pod stručnim nadzorom.

**Cilj programa**: poboljšanje motoričke i funkcionalne sposobnosti djece, razvijanje socioemocionalnih vještina, stjecanje elementarnih znanja o različitim sportovima, djelovati na roditelje u smislu prihvaćanja važnosti kretanja i tjelovježbe djeteta.

Aktivnost obuhvaća i isplatu naknada za prijevoz zaposlenika, za rad na terenu i odvojeni život, stručno usavršavanje zaposlenika, troškove službenih putovanja, stručnog usavršavanja zaposlenika, nabavu uredskog materijala, troškove nabave materijala i sirovina, rashode za električnu energiju, materijal i dijelove za tekuće i investicijsko održavanje, nabavu sitnog inventara i auto-gume, službene, radne i zaštitne odjeće, stručne literature, sredstava za čišćenje i održavanje, sredstava za higijensku potrebu i njegu, potrošni materijal za rad u grupi, rashode za plin, rashode za gorivo, usluge tekućeg i investicijskog održavanja opreme, laboratorijske usluge, prijevoz djece na izlete, usluge pošte, usluge tekućeg i investicijskog održavanja zgrade, usluge promidžbe i informiranja, komunalne usluge, preventivne zdravstvene preglede zaposlenika, računalne usluge, ostale usluge (fotografije, registracija vozila, pranje i čišćenje), usluge telefona i interneta, naknade troškova osobama izvan radnog odnosa, premije osiguranje, reprezentaciju, ostale nespomenute rashode poslovanja, bankarske usluge i usluge platnog prometa.

Ovi rashodi omogućuju da se osiguraju potrebni materijalni i drugi uvjeti za redovno funkcioniranje svih planiranih redovnih i dodatnih programa ustanove opisanih u prethodnoj aktivnosti.

**Cilj aktivnosti:** osigurati materijalne i druge uvjete za redovno, zakonito i cjelovito izvršavanje svih djelatnosti i zadaća ustanove.

**1.18.2. Tekući projekt 1018 T100002 Opremanje vrtića - 155.000,00 kn**

Sredstva u okviru ovog tekućeg projekta osiguravaju se za nabavu postrojenja i opreme iz vlastitih sredstava i sredstava viška u iznosu od 150.000,00 kn, te od 5.000,00 kn sredstava od donacije za nabavu sitnog inventara.

Planirana je nabava opreme za dječje sobe u iznosu od 40.000,00, nabava sprava u dvorištu matičnog vrtića u iznosu od 80.000,00, šivaćih mašina u iznosu od 10.000,00 kn, te nabava namještaja za potrebe arhiviranja u iznosu od 20.000,00 kn.

Iz izvora donacija planira se nabava sitnog inventara u visini od 5.000,00 kn.

**Cilj tekućeg projekta:** nabava opreme radi dotrajalosti i sve većeg troška održavanja takve opreme, povećanja opsega poslovanja i ubrzanja procesa rada u svrhu što boljeg i kvalitetnijeg obavljanja poslova za zadovoljenje potreba prije svega djece, a onda i zaposlenika koji rade u Dječjem vrtiću.

**1.19. Program 1019 PROGRAMI I AKTIVNOSTI MJESNE SAMOUPRAVE**

**Zakonski temelj:** Zakon o lokalnoj i područnoj (regionalnoj) samoupravi, Statut Grada Novske, Odluka o osnivanju mjesnih odbora

**Cilj programa:** osnaživati mjesnu samoupravu kroz osiguranje sredstava za provođenje aktivnosti i projekata u interesu lokalnog stanovništva.

Ovaj program sastoji se od sljedeće aktivnosti:

**1.19.1. Aktivnost 1019 A100001 Administracija i upravljanje - 58.002,00 kn**

Rashodi se odnose na materijalno-financijske potrebe 17 mjesnih odbora koji djeluju na području Grada Novske (Borovac, Rajić, Jazavica, Roždanik, Voćarica, Paklenica, Stari Grabovac, Bročice, Novska, Brestača, Nova Subocka, Stara Subocka, Plesmo, Sigetac, Kozarice, Novi Grabovac i Kričke), uglavnom za nabavu sitnog inventara i opreme, za obilježavanje blagdana i drugih događaja te za ostale nespomenute rashode poslovanja.

**2. Razdjel 002 UPRAVNI ODJEL ZA PRORAČUN I FINANCIJE**

Upravni odjel za proračun i financije Grada Novske obavlja sljedeće poslove:

* nakon primitka Uputa za izradu proračuna jedinica lokalne i područne (regionalne) samouprave Ministarstva financija izrađuje upute za izradu proračuna Grada Novske i dostavlja ih proračunskim korisnicima,
* izrađuje nacrt proračuna za proračunsku godinu i projekciju za sljedeće dvije godine i dostavlja ih Gradonačelniku, te ih u skladu s načelima transparentnosti objavljuje u službenom glasilu i na internetskoj stranici Grada, i u konačnici dostavlja ih Ministarstvu financija,
* kao koordinator, u suradnji s drugim upravnim odjelima izrađuje plan razvojnih programa Grada i proračunskih korisnika za trogodišnje razdoblje,
* vrši preraspodjelu proračunskih sredstava na temelju dokumentiranog zahtjeva ostalih upravnih odjela ili proračunskih korisnika,
* odgovoran je za zakonito i pravilno planiranje i izvršavanje proračuna, odnosno financijskog plana te korištenje proračunskih sredstava u skladu s načelima dobrog financijskog upravljanja, a posebno u skladu s načelima ekonomičnosti, učinkovitosti i djelotvornosti,
* sastavlja financijske izvještaje za razdoblja u tijeku proračunske godine i za tekuću proračunsku godinu i dostavlja ih instituciji ovlaštenoj za obradu podataka,
* izrađuje i dostavlja Gradonačelniku polugodišnji i godišnji izvještaj o izvršenju proračuna,
* objavljuje opći i posebni dio polugodišnjeg i godišnjeg izvještaja o izvršenju proračuna u službenom glasilu Grada i na internetskoj stranici Grada, te godišnji izvještaj o izvršenju proračunu dostavlja Ministarstvu financija i Državnom uredu za reviziju,
* priprema i obrađuje podatke za popunjavanje Upitnika o fiskalnoj odgovornosti te sastavlja Izjavu o fiskalnoj odgovornosti,
* vodi proračunsko računovodstvo koje se temelji na općeprihvaćenim računovodstvenim načelima točnosti, istinitosti, pouzdanosti, pojedinačnom iskazivanju poslovnih događaja te međunarodnim računovodstvenim standardima za javni sektor,
* izrađuje prijedloge akata iz svog samoupravnog djelokruga

Upravni odjel za proračun i financije Grada Novske samostalan je u obavljanju poslova iz svog djelokruga za čiju je zakonitost i pravovremenost odgovoran gradonačelniku.

**2.1. Program 1020 UPRAVLJANJE SUSTAVOM JAVNIH FINANCIJA**

Program *Upravljanje sustavom javnih financija* Upravnog odjela za proračun i financije sastoji se od dvije aktivnosti, i to *Administracija i upravljanje*, te *Otplata kredita*. Za proračunsku 2022. godinu za ovaj je program predviđen iznos od 6.100.042,00 kn, za 2023. 6.109.373,00 kn, odnosno za 2024. godinu 4.904.763,00 kn.

**Glavni cilj programa** *Upravljanje sustavom javnih financija* je učinkovita provedba Zakona o proračunu („Narodne novine”, broj 87/08, 136/12 i 15/15), Zakona o fiskalnoj odgovornosti („Narodne novine”, broj 111/18) i Zakona o sustavu unutarnjih kontrola u javnom sektoru („Narodne novine”, broj 78/15 i 102/19) radi osiguranja učinkovitog upravljanja proračunskim prihodima i primicima te rashodima i izdacima uz naglasak na zakonitom, namjenskom i svrhovitom korištenju proračunskih sredstava, osiguranju i održavanju fiskalne odgovornosti i transparentnosti, osiguranju pouzdanosti financijskih i ostalih informacija te zakonitosti i pravilnosti u proračunskom, računovodstvenom i financijskom poslovanju i izvještavanju.

**Zakonska osnova:**

* Zakon o lokalnoj i područnoj (regionalnoj) samoupravi („Narodne novine”, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20 ),
* Zakon o plaćama u lokalnoj i područnoj (regionalnoj) samoupravi („Narodne novine”, broj 28/10),
* Zakon o financiranju jedinica lokalne i područne (regionalne) samouprave („Narodne novine”, broj 127/17 i 138/20),
* Zakon o lokalnim porezima („Narodne novine”, broj 115/16 i 101/17),
* Zakon o proračunu („Narodne novine”, broj 87/08, 136/12 i 15/15),
* Pravilnik o financijskom izvještavanju u proračunskom računovodstvu („Narodne novine”, broj 3/15, 93/15, 135/15, 2/17, 28/17, 112/18 i 126/19),
* Pravilnik o proračunskom računovodstvu i računskom planu („Narodne novine”, broj 124/14, 115/15, 87/16, 3/18 i 126/19),
* Pravilnik o proračunskim klasifikacijama („Narodne novine”, broj 26/10, 120/13 i 1/20),
* Pravilnik o godišnjem i polugodišnjem izvještaju o izvršenju proračuna („Narodne novine, broj 24/13, 102/17 i 1/20),
* Zakon o fiskalnoj odgovornosti („Narodne novine”, broj 111/18),
* Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („Narodne novine”, broj 95/19),
* Zakon o sustavu unutarnjih kontrola u javnom sektoru („Narodne novine, broj 78/15 i 102/19),
* Zakon o porezu na dohodak („Narodne novine”, broj 115/16, 106/18, 121/19, 32/20 i 138/20),
* Zakon o porezu na dodanu vrijednost („Narodne novine”, broj 73/13, 99/13, 148/13, 153/13, 143/14, 115/16, 106/18, 121/19 i 138/20),
* Statut Grada Novske („Službeni vjesnik” Grada Novske, broj 8/21).

**2.1.1. Aktivnost 1020 A100001 Administracija i upravljanje – 1.583.042,00 kn**

Aktivnosti administracije i upravljanja Upravnog odjela za proračun i financije obuhvaćaju rashode za plaće službenika upravnog odjela te materijalne rashode potrebne za obavljanje poslova iz djelokruga upravnog odjela.

***Rashodi za zaposlene*** se odnose na bruto plaće, doprinose na plaće te ostale rashode za zaposlene za šest službenika upravnog odjela u iznosu od 976.443,00 kn.

***Naknada troškova zaposlenima*** planirana je u iznosu od 48.900,00 kn, i to za službena putovanja, stručno usavršavanje i naknadu za prijevoz s posla i na posao šest službenika upravnog odjela.

***Rashodi za materijal i energiju*** su planirani u iznosu od 8.000,00 kn za godišnje pretplate na stručne časopise i literaturu te nabavu sitnog inventara za potrebe upravnog odjela.

***Rashodi za usluge*** su predviđeni u iznosu od 356.420,00 kn za računalne usluge za održavanje programskog aplikativnog rješenja namijenjenog sustavu proračuna i proračunskog računovodstva u iznosu od 210.420,00 kn, za ostale računalne usluge 6.000,00 kn, dok se preostalih 140.000,00 kn odnosi na naknadu Poreznoj upravi u visini od 1 % naplaćenih prihoda od poreza i prireza na dohodak za obavljanje poslova utvrđivanja, evidentiranja, naplate, nadzora i ovrhe poreza na dohodak.

Za ***ostale nespomenute rashode poslovanja*** predviđen je iznos od 135.000,00 kn, i to za troškove provizije za uplate od strane građana 55.000,00 kn, naknadu Poreznoj upravi u visini od 5 % mjesečno naplaćenih prihoda od gradskih poreza za poslove utvrđivanja, evidentiranja, nadzora, naplate i ovrhe radi naplate gradskih poreza koji su Odlukom o prenošenju poslova utvrđivanja, evidentiranja, nadzora, naplate i ovrhe gradskih poreza Grada Novske prenešeni u nadležnost Porezne uprave („Službeni vjesnik”, broj 24/01) 10.000,00 kn, rashode za članarine 27.000,00 kn (godišnja članarina Udruzi gradova u RH i sl.), rashode za mjesečne izvještaje o vlastitim prihodima i primicima gradskog proračuna, uplati i rasporedu zajedničkih prihoda proračuna, izvještaj po vrstama poreza i prireza na dohodak, te dnevne izvode s pregledom uplata po određenim uplatnim računima zajedničkih prihoda državnog, županijskog i gradskog proračuna (uplate po osnovi zakupa i prodaje poljoprivrednog zemljišta u vlasništvu Republike Hrvatske te koncesije za korištenje poljoprivrednog zemljišta i naknade za zadržavanje nezakonito izgrađenih zgrada u prostoru) koje dostavlja Financijska agencija d.d. 1.000,00 kn, za arhiviranje eRačuna sukladno Zakonu o elektroničkom izdavanju računa u javnoj nabavi 30.000,00 kn te za ostale nespomenute rashode poslovanja 12.000,00 kn.

***Financijski rashodi*** koji uključuju bankarske usluge i usluge platnog prometa te zatezne kamate za nepravovremeno podmirene obveze su planirani u iznosu od 57.279,00 kn.

Za ***nabavu knjiga*** (rashodi za nabavu nefinancijske imovine) potrebnih u radu i praćenju izmjena i dopuna zakonodavnog okvira iz područja proračuna, financijskog izvještavanja, fiskalne odgovornosti, poreznog sustava i sl. predviđen je iznos od 1.000,00 kn.

Za navedenu aktivnost u 2023. i 2024. godini predviđen je iznos od 1.564.873,00 kn, odnosno 1.561.763,00 kn.

**2.1.2. Aktivnost 1020 A100002 Otplata kredita – 4.517.000,00 kn**

Grad Novska od 2015. godine ima u otplati dugoročni kredit Privredne banke Zagreb d.d. odobren u studenom 2011. godine koji je bio namijenjen izgradnji spojne ceste – obilaznice D47 – Tina Ujevića te Poduzetničke zone Novska u ukupnom iznosu od 11.000.000,00 kn. Kroz deset pojedinačnih povlačenja kreditnih sredstava tijekom 2012. i 2013. godine iskorišten je iznos kredita od 10.721.595,31 kn koji je s 31. prosincem 2013. godine stavljen u otplatu. Za otplate navedenog dugoročnog tuzemnog kredita (glavnica i kamate) za 2022. godinu planiran je iznos od 1.139.000,00 kn i za 2023. godinu 1.098.000,00 kn, koja je ujedno i posljednja godina otplate kredita.

Na 20. sjednici održanoj 30.05.2019. godine Gradsko vijeće Grada Novske donijelo je Odluku o kreditnom zaduženju („Službeni vjesnik“, broj 30/19) podizanjem dugoročnog tuzemnog kredita za financiranje kapitalnog projekta „Klaster kulture na temeljima kulturne baštine povijesne jezgre Novske“ kod Hrvatske poštanske banke d.d. na iznos od 25.000.000,00 kn uz fiksnu nominalnu kamatnu stopu od 1,50 % na rok otplate 10 godina bez počeka u jednakim mjesečnim ratama i jednokratnu naknadu za obradu zahtjeva u visini 0,30 % na iznos odobrenog kredita. Od srpnja 2021. godine započelo je korištenje kreditnih sredstava za financiranje navedenog kapitalnog projekta. Do početka otplate kredita, predviđeni su rashodi za interkalarnu kamatu, koja se obračunava od dana korištenja kredita do početka redovne otplate. U 2022. godini predviđeni su rashodi za interkalarnu kamatu u visini od 150.000,00 kn, dok je za 2023. godinu, kada bi trebala započeti otplata kredita, predviđen iznos za otplatu glavnice u visini od 2.150.000,00 kn, za otplatu redovne kamate 274.000,00 kn te za interkalarnu kamatu 150.000,00 kn. U 2024. godini za otplatu glavnice ovog dugoročnog tuzemnog kredita predviđen je iznos od 2.150.000,00 kn i za redovnu kamatu 330.000,00 kn.

Na 33. sjednici održanoj 12.11.2020. godine Gradsko vijeće Grada Novske donijelo je Odluku o kreditnom zaduženju („Službeni vjesnik“, broj 74/20) podizanjem dugoročnog tuzemnog kredita kod Hrvatske poštanske banke d.d. na iznos glavnice do 7.800.000,00 kn, uz fiksnu nominalnu kamatnu stopu od 1,35 %, na rok otplate 10 godina u jednakim mjesečnim ratama s počekom od 12 mjeseci od početka korištenja kredita. Vlada RH je na sjednici održanoj 30.12.2020. godine donijela Odluku o davanju suglasnosti Gradu za zaduženje kod Hrvatske poštanske banke d.d. Kredit je realiziran u ožujku 2021. godine u iznosu od 7.791.400,00 kn, jednokratnom isplatom na račun prodavatelja. U 2022. godini, u kojoj će se započeti s otplatom glavnice i kamata, predviđen je iznos od 585.000,00 kn (počevši od travnja 2022. godine) za otplatu glavnice i 103.000,00 kn za otplatu redovne kamate, u 2023. godini 780.000,00 kn za otplatu glavnice i 92.500,00 kn za otplatu redovne kamate, te u 2024. godini 780.000,00 kn za otplatu glavnice i 82.000,00 kn za otplatu redovne kamate.

Jedinicama lokalne i područne (regionalne) samouprave omogućen je beskamatni zajam tijekom 2020. godine zbog potrebe za ublažavanjem ekonomskih posljedica uzrokovanih epidemijom koronavirusa i zadržavanja održivosti financiranja na cijelom području Republike Hrvatske. Naime, na prihode proračuna jedinica lokalne i područne (regionalne) samouprave najznačajniji utjecaj imala je mjera iz seta ekonomskih mjera Vlade RH za pomoć gospodarstvu, kojom je gospodarstvenicima omogućena odgoda plaćanja i/ili obročna otplata te oslobođenje od plaćanja poreza i prireza na dohodak, sukladno posebnom propisu kojim se uređuje opći porezni postupak. Izmjenama i dopunama Zakona o izvršavanju Državnog proračuna Republike Hrvatske za 2020. godinu iz travnja 2020. godine utvrđena je pravna osnova za isplatu sredstava beskamatnog zajma, radi premošćivanja situacije nastale zbog različite dinamike priljeva sredstava i dospijeća obveza tijekom razdoblja trajanja epidemije koronavirusa, jedinicama lokalne i područne (regionalne) samouprave, Hrvatskom zavodu za zdravstveno osiguranje i Hrvatskom zavodu za mirovinsko osiguranje, a najviše do visine poreza na dohodak, prireza i doprinosa, čijeg je plaćanja porezni obveznik oslobođen, odnosno čije je plaćanje odgođeno i/ili je odobrena obročna otplata, kao i do visine izvršenog povrata preplaćenog poreza na dohodak u provedbi posebnog postupka. Grad Novska je podnio Zahtjev za isplatu sredstava beskamatnog zajma Ministarstvu financija RH te je po osnovi beskamatnog zajma Gradu isplaćeno 3.900.931,51 kn. Na dan 31. prosinca 2020. godine obveza za beskamatni zajam po osnovi poreza na dohodak i prireza porezu na dohodak čije je plaćanje odgođeno i/ili je odobrena obročna otplata iznosila je 891.938,65 kn, a obveza za beskamatni zajam do visine izvršenog povrata po godišnjem obračunu poreza na dohodak 1.927.962,36 kn. Obveza po beskamatnom zajmu do visine izvršenog povrata po godišnjem obračunu poreza na dohodak u iznosu od 1.927.962,36 kn u potpunosti je podmirena tijekom 2021. godine uplatama na račun Državnog proračuna RH.

Povrat dijela sredstava isplaćenog beskamatnog zajma na ime poreza na dohodak, prireza porezu na dohodak i doprinosa čije je plaćanje odgođeno i/ili je odobrena obročna otplata, vršit će se na račun državnog proračuna ustezanjem budućih uplata poreznog obveznika na ime odgođene/reprogramirane obveze. JLP(R)S neće primati te uplate, niti će otplaćivati anuitete, već će obustave provoditi Financijska agencija d.d. i o tome mjesečno izvještavati JLP(R)S.

Uputama za izradu proračuna jedinica lokalne i područne (regionalne) samouprave za razdoblje od 2022. do 2024. godine dana su dodatna tumačenja uz planiranje prihoda od poreza na dohodak i prireza porezu na dohodak. Naime, sukladno Naputku o načinu uplaćivanja prihoda proračuna, obveznih doprinosa te prihoda za financiranje javnih potreba, FINA raspoređuje naplaćena sredstva na redovne račune županija i općina, odnosno gradova, provodi preknjiženja i povrat pogrešnih, odnosno većih uplata te povrate po godišnjim obračunima poreza na dohodak temeljem naloga Porezne uprave. Ako na računu nema dovoljno sredstava za povrat, razlika se namiruje s računa državnog proračuna. Iznos koji je za povrat poreza i prireza namiren iz državnog proračuna ne može se stoga evidentirati kao prihod od poreza na dohodak i prireza nego kao kratkoročna obveza za zajmove od državnog proračuna. Iznos obveza za koji se predviđa da neće biti vraćen u državni proračun do kraja godine u 2021. godini će se iskazati u skupini primitaka, a u 2022. godini, kada se očekuje vraćanje tog iznosa, u skupini izdataka za otplatu glavnice primljenih zajmova od državnog proračuna-kratkoročni. Sukladno odluci Ministarstva financija RH i odredbi Naputka, dug po namirenju iz 2021. treba vratiti u 2022. godini u roku od četiri mjeseca, tj. u četiri jednake rate, a za što će FINA izraditi nalog povrata na teret računa proračuna jedinice i poslati u kreditnu instituciju na izvršenje. Po osnovi povrata dijela isplaćenog beskamatnog zajma na ime poreza i prireza porezu na dohodak, čije je plaćanje odgođeno i/ili odobrena obročna otplata, a čije će obustave vršiti FINA, odnosno za namirenje za povrate po godišnjim prijavama za 2020. godinu izvršene na teret računa državnog proračuna, u proračunu za 2022. godinu planirani su izdaci u iznosu od 1.800.000,00 kn.

Na 2. sjednici održanoj 15.07.2021. godine Gradsko vijeće Grada Novske donijelo je Odluku o kratkoročnom kreditnom zaduženju Grada Novske (“Službeni vjesnik”, broj 41/21) kod kreditora Privredne banke Zagreb d.d. s namjenom dopuštenog prekoračenja po transakcijskom računu za financiranje likvidnosti do iznosa od 5.000.000,00 kn. Na iskorišteni iznos kredita, počevši od prvog dana korištenja kredita obračunava se redovna kamata po stopi u visini trezorskih zapisa Ministarstva financija na 182 dana uvećana za kamatnu maržu od 1,15 % godišnje, promjenjiva. Rok otplate kredita je 31. srpnja 2022. godine. Predviđeno je da će iskorišteno dopušteno prekoračenje po poslovnom računu krajem 2021. godine iznositi 700.000,00 kn koje će se otplatiti iz priljeva 2022. godine za što je i planiran izdatak otplate glavnice u iznosu od 700.000,00 kn i rashodi za redovne kamate na iskorišteno, dopušteno prekoračenje u 2022. godini u iznosu od 25.000,00 kn.

Također, predviđeni su rashodi za negativne tečajne razlike (promjene u valutnom tečaju između datuma transakcije i datuma podmirenja stavki proizašlih iz transakcije) u iznosu od 15.000,00 kn za 2022. godinu.

Za navedenu aktivnost otplate kredita u 2022. godini predviđen je iznos od 4.517.000,00 kn, dok je u projekcijama za 2023. godinu planiran iznos od 4.544.500,00 kn, odnosno za 2024. godinu 3.342.000,00 kn.

**3. Razdjel 003 UPRAVNI ODJEL ZA KOMUNALNI SUSTAV, PROSTORNO PLANIRANJE I ZAŠTITU OKOLIŠA**

Upravni odjel za komunalni sustav, prostorno planiranje i zaštitu okoliša obavlja upravne i stručne poslove iz područja komunalnog sustava, prostornog planiranja i zaštite okoliša, i to:

* davanje pomoći i podrške pri izgradnji poslovnih zona, inkubatora i ostalih poslovnih potpornih institucija,
* sudjelovanje u ostvarivanju uvjeta za korištenje nekretnina u vlasništvu Grada u funkciji razvojnih programa,
* rješavanje u upravnim stvarima u prvom stupnju sukladno posebnim propisima,
* provođenje aktivnosti i poslovne suradnje s gradovima partnerima Grada i s ostalim međunarodnim subjektima,
* predlaganje, suradnja i koordiniranje pripreme i provedbe projekata sufinanciranih iz fondova te državnih tijela,
* surađuje s državnim i drugim tijelima te pravnim osobama nadležnim za poslove iz nadležnosti Upravnog odjela,
* izrađuje prijedloge i provodi programe gradnje i održavanja objekata i uređaja komunalne infrastrukture, te rješava o drugim pravima i obvezama građana iz područja komunalnog gospodarstva u skladu s nadležnostima odjela,
* planiranje ravnomjernog razvoja i izgradnje građevina, pripadajućih objekata i uređenja komunalne infrastrukture u naseljima,
* izrada općih i pojedinačnih akata o komunalnom redu, vođenje upravnog postupka i rješavanje u prvom stupnju o komunalnom redu, te izvršavanje donesenih rješenja,
* vođenje upravnog postupka i rješavanje u prvom stupnju o obvezi plaćanja komunalnog doprinosa, komunalne naknade i druge naknade, kao i vođenje ovršnih postupaka, u skladu sa zakonom o komunalnom gospodarstvu,
* izdaje odobrenja za korištenje javnih površina,
* koordinacije komunalnih trgovačkih društava u vlasništvu grada,
* zaprimanje prijava građana i službenih osoba o oštećenjima i kvarovima komunalne infrastrukture,
* izrada prijedloga i provođenje drugih akata iz područja komunalnog gospodarstva,
* utvrđivanje i provođenje mjera za ostvarivanje i provedbu dokumenata prostornog uređenja,
* radi na održavanju i razvoju geografsko-informacijskog sustava Grada,
* izrađuje izvješća o stanju u prostoru i praćenje njegove provedbe,
* donosi rješenja o naknadi za zadržavanje nezakonito izgrađenih zgrada,
* poslovi vezani uz postupak i izradu dokumenata prostornog uređenja, te javnu raspravu,
* daje mišljenja, suglasnosti ili posebne uvjete u postupcima izdavanja dozvola koje nadležna tijela i druge fizičke osobe zatraže od Grada,
* provođenje i drugih zakona, odluka i drugih propisa iz područja prostornog uređenja,
* planiranje razvoja, izgradnju, rekonstrukciju i održavanje objekata u vlasništvu Grada,
* poslove na investicijama i investicijskom održavanju: definiranje projektnih zadataka, izrada prijedloga troškovnika, praćenje izrade projektne dokumentacije, rješavanje imovinsko-pravnih odnosa, ishođenje akata temeljem kojih se može graditi, pripreme oko raspisivanja i provođenja natječaja,
* nadzor gradskih kapitalnih i drugih projekata,
* izrada troškovnika za manje složene sanacije i rekonstrukcije objekata komunalne infrastrukture i ostalih objekata u vlasništvu grada te stambenih zgrada u suvlasništvu,
* suradnja s izvođačima radova i sudjelovanje u tehničkim pregledima te pripremanje, organiziranje i praćenje provedbe mjera zaštite i unapređenja prirodnog okoliša,
* koordinacija u izradi i donošenju planova i procjena zaštite i spašavanja građana i imovine na području Grada,
* sve druge poslove vezane uz obveze Grada u zaštiti i spašavanju koje proizlaze iz zakona i drugih podzakonskih akata,
* predlaganje programa zaštite okoliša u slučajevima onečišćenja okoliša lokalnih razmjera,
* koordinira izradom Plan gospodarenja otpadom i njegovih izmjena, te praćenjem provedbe ovog Plana,
* predlaže i provodi odluke i druge akata iz područja gospodarenja otpadom i zaštite okoliša,
* izrada prijedloga općeg akta o upravljanju nekretninama u vlasništvu Grada,
* izradu prijedloga općih i pojedinačnih akata o zakupu i prodaji poslovnog prostora u vlasništvu Grada Novske, te provođenje natječajnih postupaka za prodaju i zakup, vođenje evidencije o poslovnim prostorima u zakupu i korištenju,
* postupci gospodarenja nekretninama u vlasništvu Grada: prodaja ili kupnja, zamjena, zakup, dioba suvlasništva, osnivanje služnosti, prava građenja, založnog prava i dr.,
* izrada prijedloga općih akata o dodjeli stanova u najam, provođenje natječajnog postupka, izrada prijedloga ugovora o najmu, vođenje evidencije o stanovima i praćenje izvršenja sklopljenih ugovora,
* suradnja s upraviteljima stambenih zgrada,
* izrada prijedloga općeg akta i provedba natječajnih postupaka za korištenje javnih površina,
* donošenje rješenja o korištenju javnih površina u prvom stupnju i izvršenje istih,
* provedba postupaka jednostavne nabave za nabavu roba, usluga i radova iz područja upravnog odjela
* i druge poslove koji mu se stave u nadležnost sukladno zakonu i općim aktima Grada.

S ciljem ostvarenja programa upravnog odjela, Proračunom Grada Novske za 2022. godinu planirana su sredstva u iznosu od 60.757.888,00 kn, od čega je 8.723.661,00 kn općih prihoda, 9.999.550,00 kn prihoda za posebne namjene, 31.417.652,00 kn pomoći iz drugih izvora, 2.486.975,00 kn donacija, 2.930.000,00 kn prihoda od prodaje ili zamjene nefinancijske imovine, 5.000.000,00 kn namjenskih primitaka i 200.050,00 kn vlastitih prihoda proračunskih korisnika.

Projekcija za 2023. godinu planirana je u iznosu 83.314.275,00,00 kn, dok je projekcija za 2024. godinu 83.293.625,00 kn.

**Prikaz programa Upravnog odjela za komunalni sustav prostorno planiranje i zaštitu okoliša**

|  |  |  |  |
| --- | --- | --- | --- |
| **Redni broj** | **Brojčana oznaka programa u proračunu za 2022.** | **Naziv programa** | **Iznos** |
| 1. | 1021 | Upravljanje i razvoj komunalne infrastrukture | 1.642.322,00 |
| 2. | 1022 | Upravljanje imovinom | 1.978.683,00 |
| 3. | 1023 | Projektiranje i građenje objekata u vlasništvu Grada | 35.420.711,00 |
| 4. | 1024 | Održavanje objekata i uređaja komunalne infrastrukture | 6.890.000,00 |
| 5. | 1025 | Projektiranje i građenje objekata i uređaja komunalne infrastrukture | 8.047.250,00 |
| 6. | 1026 | Zaštita okoliša | 1.192.802,00 |
| 7. | 1027 | Zaštita, očuvanje i unapređenje zdravlja | 303.600,00 |
| 8. | 1028 | Prostorno uređenje i unapređenje stanovanja | 312.500,00 |
| 9. | 1029 | Organiziranje i provođenje zaštite i spašavanja | 4.115.020,00 |
| 10. | 1035 | Campus gaming industrije | 855.000,00 |
|  | **10 programa** | **Ukupno** | **60.757.888,00** |

U obrazloženju pojedinih programa dan je prikaz pravnog temelja na kojem je program zasnovan, cilj programa, te su pobrojane aktivnosti, tekući i kapitalni projekti koje program sadrži.

**3.1. Program 1021 UPRAVLJANJE I RAZVOJ KOMUNALNE INFRASTRUKTURE – 1.642.322,00 kn**

**Pravni temelj:**

Zakon o lokalnoj i područnoj (regionalnoj) samoupravi, Zakon o službenicima i namještenicima u lokalnoj i područnoj (regionalnoj) samoupravi, kao i svi drugi zakoni i podzakonski akti koji uređuju djelatnosti koje je dužan provoditi ili o kojima je dužan skrbiti Upravni odjel za komunalni sustav, prostorno uređenje i zaštitu okoliša.

**Cilj programa:**

Osigurati uvjete za redovno funkcioniranje upravnog odjela na provođenju i realizaciji planiranih aktivnosti i tekućih projekata. Osigurati sredstva za plaće službenika i djelatnika na javnim radovima, nabavu potrebne opreme nužne za rad upravnog odjela, stručno usavršavanje zaposlenika, objave natječaja, intelektualne usluge i sl.

Program obuhvaća sljedeće aktivnosti i projekte:

**3.1.1. Aktivnost 1021 A100001 Administracija i upravljanje - 1.608.322,00 kn**

Kroz ovu aktivnost planiraju se sredstva za plaće za redovan rad, stručno usavršavanje službenika upravnog odjela, naknade za prijevoz zaposlenih, službena putovanja, sitni inventar i auto gume, održavanje sustava NUV (programska podrška za naplatu naknade za uređenje voda), intelektualne usluge (ugovori o djelu, procjena vrijednosti nekretnina, javnobilježnički troškovi i sl.), troškove objava natječaja, nabavu uredske opreme i namještaja, nabavu uređaja, strojeva i opreme za ostale namjene, te sredstva za ostale nespomenute rashode.

**3.1.2. Aktivnost 1021 A100002 Ostvarivanje prava po posebnim propisima – 34.000,00 kn**

Rashodi planirani kroz ovu aktivnost odnose se na troškove prijevoza pokojnika do Centra za obdukciju (do Siska i nazad), sufinanciranje grobnog mjesta za preminule hrvatske branitelje (u 50%-tnom iznosu) i plaćanje priključka članovima HVIDRA-e (priključci na struju, vodu, plin).

**3.2. Program 1022 UPRAVLJANJE IMOVINOM – 1.978.683,00 kn**

**Pravni temelj:**

Zakon o vlasništvu i drugim stvarnim pravima, drugi podzakonski propisi koji proizlaze iz ovog zakona, te odluke predstavničkog tijela Grada Novske.

**Cilj programa:**

Upravljanje i briga o imovini Grada Novske koju čine zgrade, stanovi, poslovni prostori, zemljišta, sportski objekti, obrazovne ustanove, kulturni objekti i spomenici kulture, javne površine, groblja i mrtvačnice, komunalna infrastruktura, gradska trgovačka društva i ustanove. Nastojanje da se poput dobrog gospodara zadrži sadašnja vrijednost nekretnina u vlasništvu Grada te ako je moguće i poveća, postupno smanji troškove vezane uz njihovo održavanje (npr. primjena obnovljivih izvora energije), te provode mjere kojima se povećava sigurnost korisnika.

Program obuhvaća sljedeće aktivnosti, tekuće i kapitalne projekte:

**3.2.1. Aktivnost 1022 A100001 Upravljanje objektima u vlasništvu grada – 777.020,00 kn**

Rashodi planirani kroz ovu aktivnost odnose se na režijske troškove (energenti) objekata u vlasništvu grada (gradska vijećnica, društveni domovi, svlačionice i sl.), u iznosu od 572.000,00 kn, komunalne usluge (opskrba vodom, odvoz smeća) u iznosu od 110.000,00 kn, trošak održavanja Wi-fi 4U sustava (točke za besplatan pristup internetu) u iznosu od 6.000,00 kn, trošak interneta na sustavu Wi-fi 4U u iznosu od 21.020,00 kn, naknadu za slivne vode za objekte u vlasništvu grada u iznosu od 3.000,00 kn i trošak nabave zastava u iznosu od 10.000,00 kn (zamjena uništenih i postavljanje novih na društvenim domovima i sl.).

**Pokazatelji uspješnosti aktivnosti 1022 A100001 Upravljanje objektima u vlasništvu Grada**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost  | Ciljana vrijednost 2022. | Ciljana vrijednost 2023. | Ciljana vrijednost 2024. |
| Režijski troškovi za struju | Nastojanje da se režijski troškovi zadrže na istoj razini ili smanje | kWh | 132 222 | 130 000 | 130 000 | 130 000 |
| Režijski troškovi za vodu | Nastojanje da se režijski troškovi zadrže na istoj razini ili smanje | m3 | 1 717 | 1 700 | 1 700 | 1 700 |
| Režijski troškovi za plin | Nastojanje da se režijski troškovi zadrže na istoj razini ili smanje | kWh | 29 566 | 29 500 | 29 500 | 29 500 |

**3.2.2. Kapitalni projekt 1022 K100002 Razvoj infrastrukture širokopojasnog interneta – 100.000,00 kn**

Ovaj kapitalni projekt odnosi se na trošak konzultantskih usluga u pripremi dokumentacije za prijavu na natječaj Ministarstva regionalnog razvoja i fondova Europske unije kroz koji bi se sufinanciralo izgradnju širokopojasnog interneta u područjima koja nisu komercijalno interesantna teleoperaterima (tzv. bijele zone). Konzultantske usluge će biti izvršene u 2022. godini.

**3.2.3. Tekući projekt 1022 T100001 Legalizacija objekata u vlasništvu grada – 15.000,00 kn**

Ovim tekućim projektom predviđena su sredstva za troškove vezane uz legalizaciju bespravno sagrađenih objekata koji se nalaze u vlasništvu Grada Novske. Grad Novska trenutno ima 39 otvorenih zahtjeva za legalizaciju. Legalnost objekata je bitan preduvjet za daljnje raspolaganje i upravljanje objektom (prodaja, dogradnja i sl.).

**Pokazatelj uspješnosti tekućeg projekta 1022 T100001 Legalizacija objekata u vlasništvu Grada**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2022. | Ciljana vrijednost 2023. | Ciljana vrijednost 2024. |
| Broj legaliziranih objekata | Legalizacija nelegalno sagrađenih objekata | Broj legaliziranih objekata u tekućoj godini |  | 5 | 5 | 5 |

**3.2.4. Tekući projekt 1022 T100002 Redovno održavanje opreme i uređaja – 97.100,00 kn**

Ovim tekućim projektom predviđena su sredstva za troškove redovitog održavanja (popravci), registracije, te redovnog i kasko osiguranja prijevoznih sredstava (5 gradskih automobila i autocisterna iz robnih rezervi).

**Pokazatelj uspješnosti tekućeg projekta 1022 T100002 Redovno održavanje opreme i uređaja**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost 2021. | Ciljana vrijednost 2022. | Ciljana vrijednost 2023. | Ciljana vrijednost 2024. |
| Broj automobila | Redovnim održavanjem držati automobile u ispravnom stanju | Broj automobila | 5 | 4 | 4 | 4 |

**3.2.5. Tekući projekt 1022 T100004 Održavanje zgrade Gradske vijećnice – 55.563,00 kn**

Ovim tekućim projektom predviđena su sredstva za troškove materijala i dijelova za tekuće održavanje (sijalice, strujni prekidači i sl.), troškove redovitog održavanja zgrade gradske vijećnice (sitni popravci na vodovodnim i elektroinstalacijama i sl.) i za troškove održavanja i redovitog ispitivanja dizala.

**Pokazatelj uspješnosti tekućeg projekta 1022 T100004 Održavanje zgrade gradske vijećnice**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost 2021. | Ciljana vrijednost 2022. | Ciljana vrijednost 2023. | Ciljana vrijednost 2024. |
| Broj intervencija | Redovnim održavanjem držati zgradu u upotrebljivom stanju | Broj intervencija | 16 | 15 | 15 | 15 |

**3.2.6. Tekući projekt 1022 T100005 Održavanje stanova u vlasništvu Grada - 30.000,00 kn**

Ovaj projekt odnosi se na troškove redovitog i izvanrednog održavanja stanova u vlasništvu Grada (sitni popravci), te atomskog skloništa ispod stambenog objekta na Trgu Đure Szabe 7 u Novskoj i troškove zajedničke pričuve za stanove u vlasništvu Grada.

**Pokazatelj uspješnosti tekućeg projekta 1022 T100005 Održavanje stanova u vlasništvu Grada**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost 2021. | Ciljana vrijednost 2022. | Ciljana vrijednost 2023. | Ciljana vrijednost 2024. |
| Broj intervencija | Redovnim održavanjem držati stanove u upotrebljivom stanju | Broj intervencija | 1 | 3 | 3 | 3 |

**3.2.7. Tekući projekt 1022 T100006 Održavanja sportskih objekata – 428.000,00 kn**

Ovim projektom planiraju se sredstva za radove i materijal potreban za održavanje gradske kuglane i ostalih sportskih objekata (sportska dvorana, svlačionice, nogometna igrališta i sl.) i za manje investicijske zahvate na istima. Također se planiraju i sredstva za komunalne usluge, košnju trave i režijske troškove. Planirana sredstva će se realizirati kroz donaciju Zajednici sportskih udruga.

**Pokazatelj uspješnosti tekućeg projekta 1022 T100006 Održavanje sportskih objekata**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2021. | Ciljana vrijednost 2022. | Ciljana vrijednost 2023. |
| Broj intervencija | Redovnim održavanjem držati objekte u upotrebljivom stanju | Broj intervencija |  | 4 | 4 | 4 |

**3.2.8. Tekući projekt 1022 T100007 Održavanje ostalih objekata u vlasništvu Grada – 476.000,00 kn**

Ovim projektom planiraju se sredstva potrebna za redovito održavanje društvenih domova, sredstva za rekonstrukciju glavne sale u društvenom domu u Novoj Subockoj, održavanje bivše upravne zgrade INA-e u Novskoj, zakup zemljišta na kojem je postavljen reklamni pano kod izlaska s autoceste, te troškovi čišćenja društvenih domova.

**Pokazatelji uspješnosti tekućeg projekta 1022 T100007 Održavanje ostalih objekata u vlasništvu Grada**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2022. | Ciljana vrijednost 2023. | Ciljana vrijednost 2024. |
| Broj intervencija | Redovnim održavanjem držati objekte u upotrebljivom stanju | Broj intervencija |  | 10 | 10 | 10 |
| Investicijsko ulaganje | Investicijsko ulaganje u obnovu interijera objekata | Broj objekata |  | 1 | 1 | 1 |

**3.3. Program 1023 PROJEKTIRANJE I GRAĐENJE OBJEKATA U VLASNIŠTVU GRADA – 35.420.711,00 kn**

**Pravni temelj:**

Zakon o lokalnoj i područnoj (regionalnoj) samoupravi u dijelu koji govori o uređenju naselja i stanovanja.

**Cilj programa:**

Izgradnja novih objekata u vlasništvu Grada Novske, koji se grade u cijelosti tijekom proračunske godine ili u fazama kroz više proračunskih godina, ovisno o vrijednosti projekata. Pored izgradnje, ovaj program planira troškove izrade projektne dokumentacije nužne za izgradnju ili rekonstrukciju spomenutih objekata.

**3.3.1. Kapitalni projekt 1023 K100001 Izrada projektno-tehničke dokumentacije – 120.000,00 kn**

Ovim projektom planiraju se sredstva za projektiranja, te za izradu geodetskih i parcelacijskih elaborata prema ukazanoj potrebi. Naime, tijekom godine se često ukaže potreba za projektom koji nije bio planiran ili dopunom već izrađenog projekta, te se kroz ovaj projekt osiguravaju sredstva za tu namjenu.

**Pokazatelj uspješnosti kKapitalnog projekta 1023 K100001 Izrada projektno-tehničke dokumentacije**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2022. | Ciljana vrijednost 2023. | Ciljana vrijednost 2024. |
| Broj projekata | Projektiranja koja nisu redovno planirana | Broj projekata |  | 3 | 3 | 3 |

**3.3.2. Kapitalni projekt 1023 K100002 Klaster kulture na temeljima kulturne baštine povijesne jezgre Novske – 18.246.000,00 kn**

Ovim projektom u 2022. godini osiguravaju se sredstva za nastavak rekonstrukcije hotela Knopp u Novskoj. Sredstva se planiraju kroz pomoći iz državnog proračuna (Ministarstvo kulture i Ministarstvo regionalnog razvoja), te kroz kreditno zaduženje. Rekonstrukcija i izgradnja je planirana kroz tri godine (2020., 2021. i 2022., te eventualno tehnički pregled u 2023.). Planiranim iznosom će se pokriti trošak građevinskih radova, te stručni i projektantski nadzor.

**Pokazatelj uspješnosti kapitalnog projekta 1023 K100002 Klaster kulture na temeljima kulturne baštine povijesne jezgre Novske**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost 2021. | Ciljana vrijednost 2022. | Ciljana vrijednost 2023. | Ciljana vrijednost 2024. |
| Postotak izgrađenosti | Objekt se obnavlja kroz tri godine | Postotak izgrađenosti | 33% | 95% | 100% | - |

**3.3.3. Kapitalni projekt 1023 K100004 Kulturni centar za mlade Jazavica – 100.000,00 kn**

Planirana sredstva su namijenjena za obnovu pročelja (toplinska ovojnica) na objektu u Jazavici koji je tijekom 2021. godine u cijelosti iznutra obnovljen i rekonstruiran.

**Pokazatelj uspješnosti kapitalnog projekta 1023 K100004 Kulturni centar za mlade Jazavica**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2022. | Ciljana vrijednost 2023. | Ciljana vrijednost 2024. |
| Postotak izgrađenosti | Obnova pročelja | Postotak izgrađenosti | 0% | 100% | - | - |

**3.3.4. Kapitalni projekt 1023 K100005 Dnevni centar za starije u Novskoj – 3.573.622,00 kn**

Kroz ovaj projekt se u suradnji s Domom za starije i nemoćne Sisak prenamjenjuje zgrada u Ulici Adalberta Knoppa 1a (bivša zgrada Vodovoda Novska) u Centar za poludnevni i dnevni boravak za starije. Ovim projektom će se riješiti oni korisnici koji imaju potrebu za ovakvim smještajem. Rekonstrukcija će u cijelosti biti financirana iz sredstava pomoći. Obavljen tehnički pregled i primopredaja se očekuju polovicom veljače 2022. godine. Planiraju se i sredstva za nabavu prijevoznih sredstava (1 caddy vozilo i jedno kombi vozilo sa 7 sjedala), opremanje objekta i trošak edukacije osoblja koje će u njemu raditi.

**Pokazatelj uspješnosti kapitalnog projekta 1023 K100005 Dnevni centar za starije u Novskoj**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost – 2021. | Ciljana vrijednost 2022. | Ciljana vrijednost 2023. | Ciljana vrijednost 2024. |
| Postotak izgrađenosti | Obnova objekta | Postotak izgrađenosti | 99% | 100% |  |  |

**3.3.5. Kapitalni projekt 1023 K100007 NOVsky – 1.610.100,00 kn**

Kroz ovaj projekt će se tavanski prostor u zgradi hrvatskih branitelja urediti za potrebe stjecanja znanja i iskustava na području STEM znanosti. Rekonstrukcija će biti sufinancirana od strane Nacionalne zaklade za razvoj civilnog društva (sredstva Europskog socijalnog fonda). Planirana sredstva će biti utrošena na rekonstrukciju tavanskog prostora, pripremne radove za uređenje znanstvenog parka u gradskom parku, te nabavu opreme.

**Pokazatelj uspješnosti kapitalnog projekta 1023 K100007 NOVsky**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost – 2021. | Ciljana vrijednost 2022. | Ciljana vrijednost 2023. | Ciljana vrijednost 2024. |
| Postotak izgrađenosti | Rekonstrukcija tavanskog prostora | Postotak izgrađenosti | 0% | 100% |  |  |

**3.3.6. Kapitalni projekt 1023 K100008 Rekonstrukcija kuhinje Dječjeg vrtića Radost Novska – 206.600,00 kn**

Radovi na rekonstrukciji kuhinje Dječjeg vrtića „Radost“ Novska započeli su u ljetu 2021. godine te bi trebali biti završeni do kraja siječnja 2022. godine. Planirana sredstva će biti utrošena na završne radove, te na trošak stručnog nadzora i koordinatora zaštite na radu. Ovim preuređenjem kuhinje će se steći uvjeti za pripremu obroka u dovoljnom broju odnosno količini, jer ta kuhinja pokriva tri lokacije na kojima dječji vrtić obavlja djelatnost.

**3.3.7. Kapitalni projekt 1023 K100009 Regionalni znanstveni centar – 4.500.000,00 kn**

Kroz ovaj projekt se planira prenamijeniti i urediti prostor u bivšoj zgradi pošte za potrebe obavljanja djelatnosti Regionalnog znanstvenog centra (jačanje STEM vještina). U centru bi bila smještena oprema na kojoj bi korisnici, koji ne posjeduju opremu, svoje ideje mogli provesti u konkretne proizvode (prototipove). Grad Novska je prijavio ovaj objekt na javni poziv Ministarstva regionalnog razvoja i fondova Europske unije (Financijski mehanizam europskog gospodarskog prostora – Norveška, Lihtenštajn, Island). Projekt bi bio financiran u 100%-tnom iznosu. Rezultati natječaja u trenutku pisanja ovog obrazloženja još nisu poznati.

**3.3.8. Kapitalni projekt 1023 K100011 Rekonstrukcija društvenog doma u Staroj Subockoj – 7.064.389,00 kn**

Kroz ovaj projekt bi se izvršila rekonstrukcija društvenog doma u Staroj Subockoj i uredio okoliš. Grad Novska je izradio projektnu dokumentaciju, te se javio na Javni poziv Agencije za plaćanja u poljoprivredi, ribarstvu i ruralnom razvoju te prijavio ovaj objekt na mjeru 7.4.1 kroz koju bi se izvršila rekonstrukcija, odnosno obnova objekta uz 100% financiranje radova od strane Agencije. Očekuje se pozitivna odluka od strane Agencije.

**3.4. Program 1024 ODRŽAVANJE OBJEKATA I UREĐAJA KOMUNALNE INFRASTRUKTURE – 6.890.000,00 kn**

**Pravni temelj:**

Održavanje objekata i uređaja komunalne infrastrukture temelji se na Zakonu o komunalnom gospodarstvu, a sredstva se raspoređuju temeljem Programa održavanja objekata i uređaja komunalne infrastrukture.

**Cilj programa:**

Ovim programom se planiraju sredstva za redovito održavanje javnih površina, održavanje nerazvrstanih cesta, održavanje javne rasvjete, zimsku službu i trošak električne energije za javnu rasvjetu. Sve radove vezano uz ovaj program obavlja gradska tvrtka Novokom d.o.o.

Program obuhvaća sljedeće aktivnosti:

**3.4.1. Aktivnost 1024 A100001 Održavanje javnih površina – 4.000.000,00 kn**

Kroz ovu aktivnost se osiguravaju financijska sredstava za održavanje javnih površina. Održavanje javnih površina obuhvaća radove strojne i ručne košnje trave, sjetvu trave, sadnju, zalijevanje, njegu i orezivanje ukrasnih nasada cvijeća i drveća, sakupljanje otpadaka, pražnjenje koševa, čišćenje prometnih i pješačkih površina, uništavanje korova, čišćenje fontana, montaža i demontaža bine, kićenje grada za blagdane i dr.

**Pokazatelji uspješnosti aktivnosti 1024 A100001 Održavanje javnih površina**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost  | Ciljana vrijednost 2022. | Ciljana vrijednost 2023. | Ciljana vrijednost 2024. |
| m2 površine | Košnja zelenih površina | m2 | 4.478.244 | 4.470.000 | 4.470.000 | 4.470.000 |
| m2 površine | Čišćenje prometnih i pješačkih površina | m2 | 4.254.721 | 4.250.000 | 4.250.000 | 4.250.000 |

**3.4.2. Aktivnost 1024 A100002 Održavanje nerazvrstanih cesta – 1.500.000,00 kn**

Ova aktivnost obuhvaća održavanje nerazvrstanih cesta koje sukladno Zakonu o cestama pripadaju jedinicama lokalne samouprave. Tako se na području Grada iz ove aktivnosti održava 61 ulica ukupne dužine od 37,5 kilometara i 51 nerazvrstana cesta u prigradskim naseljima ukupne dužine 33,7 kilometara. Održavanje nerazvrstanih cesta obuhvaća radove izrade kamene podloge, saniranje rupa i neravnina na makadamskim cestama, krpanje udarnih rupa, ugradnja i valjanje asfaltne mase, ugradnja rubnjaka, čišćenje odvodnih jaraka, izrada propusta ispod ceste, razni betonski radovi, postava prometnih znakova, postava slivničkih rešetki, popravak pješačkih staza i dr. Kroz ovu aktivnost se planira i sanacija poljskih puteva prema potrebi.

**Pokazatelj uspješnosti aktivnosti 1024 A100002 Održavanje nerazvrstanih cesta**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost  | Ciljana vrijednost 2022. | Ciljana vrijednost 2023. | Ciljana vrijednost 2024. |
| Broj intervencija | Intervencije na održavanju kako bi se držalo objekte u upotrebljivom stanju | Broj intervencija | 16 | 16 | 16 | 16 |

**3.4.3. Aktivnost 1004 A100003 Održavanje javne rasvjete – 300.000,00 kn**

Ova aktivnost se odnosi na redovno održavanje postojeće javne rasvjete u gradu i prigradskim naseljima, te podrazumijeva radove kao što su izmjena pregorenih žarulja, popravak ili zamjena svjetlećih tijela (lampi) koje nisu u funkciji, ispravljanje kvarova u sustavu rasvjete i sl. Kroz aktivnost se plaća utrošeni materijal i rad na održavanju.

**Pokazatelj uspješnosti aktivnosti 1024 A100003 Održavanje javnih rasvjeta**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost  | Ciljana vrijednost 2022. | Ciljana vrijednost 2023. | Ciljana vrijednost 2024. |
| Broj intervencija | Intervencije na održavanju kako bi se držalo rasvjetu u upotrebljivom stanju | Broj intervencija | 15 | 15 | 15 | 15 |

**3.4.4. Aktivnost 1024 A100004 Zimska služba – 350.000,00 kn**

Ovom aktivnošću osiguravaju se financijska sredstva za rashode čišćenja snijega s nerazvrstanih cesta i pješačkih površina grada Novske i prigradskih naselja, raljenjem i/ili posipanjem soli, pomoću strojeva ili ručno. Troškovi ove aktivnosti povezani su s vremenskim uvjetima te se događa da planirani iznos mora biti tijekom godine smanjen ili povećan.

**Pokazatelji uspješnosti aktivnosti 1024 A100004 Zimska služba**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost  | Ciljana vrijednost 2022. | Ciljana vrijednost 2023. | Ciljana vrijednost 2024. |
| Broj intervencija | Čišćenje snijega raljenjem | Broj intervencija | 0 | 2 | 2 | 2 |
| Broj intervencija | Posipanje soli | Broj intervencija | 6 | 6 | 6 | 6 |

**3.4.5. Aktivnost 1024 A100005 Potrošnja električne energije za javnu rasvjetu – 740.000,00 kn**

Ovom aktivnošću planiraju se sredstva potrebna za troškove električne energije javne rasvjete u gradu Novska i prigradskim naseljima. Ovaj trošak se planira temeljem stvarnih troškova iz prethodnih godina. Postepenom zamjenom postojećih rasvjetnih tijela novima u LED tehnologiji se nastoji ostvariti uštede u potrošnji električne energije.

**3.5. Program 1025 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE – 8.047.250,00 kn**

**Pravni temelj:**

Zakon o komunalnom gospodarstvu, Zakon o grobljima i Zakon o cestama.

**Cilj programa:**

Program obuhvaća rješavanje imovinsko-pravnih odnosa na zemljištu, izradu projektne dokumentacije, te građenje komunalne infrastrukture. Realizacijom programa postiže se proširenje komunalne infrastrukture (prometnice, vodovod, kanalizacija, groblja i dr.) uz zadržavanje, odnosno unapređenje postojeće komunalne infrastrukture na području Grada Novske.

Program obuhvaća sljedeće kapitalne projekte:

**3.5.1. Kapitalni projekt 1025 K100001 Izrada projektno-tehničke dokumentacije za projekte komunalne infrastrukture – 122.500,00 kn**

Ovim kapitalnim projektom osiguravaju se rashodi za projektiranja koja nisu izdvojena u zasebne kapitalne projekte, te čiji trošak u ovom trenutku nije izvjestan, ali se može pojaviti potreba za nadopunom nekog projekta ili izradom manjeg projekta. Isto tako, kroz ovaj projekt se planiraju sredstva za geodetske radove koji nisu planirani kroz pojedinačni projekt (parcelacije u svrhu raspolaganja zemljištem, iskolčenja međa i sl.).

**Pokazatelj uspješnosti kapitalnog projekta 1025 K100001 Izrada projektno-tehničke dokumentacije za projekte komunalne infrastrukture**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2022. | Ciljana vrijednost 2023. | Ciljana vrijednost 2024. |
| Broj projekata | Projektiranja koja nisu redovno planirana | Broj projekata | 1 | 1 | 1 | 1 |

**3.5.2. Kapitalni projekt 1025 K100003 Poduzetnička zona Novska – 1.440.000,00 kn**

Planirana sredstva u iznosu od 1.400.000,00 kn odnose se na donaciju u naravi gradskoj tvrtki Vodovod Novska. Radi se o vrijednosti izgrađene kanalizacijske mreže u Poduzetničkoj zoni Novska. Ostatak od 40.000,00 kn je predviđen za trošak geodetskih usluga (parcelacijski elaborati, geodetske podloge) koje su nužne kod formiranja građevinskih čestica.

**Pokazatelj uspješnosti kapitalnog projekta 1025 K100003 Poduzetnička zona Novska**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2022. | Ciljana vrijednost 2023. | Ciljana vrijednost 2024. |
| Izgrađenost prometne mreže | Projektiranje cestovne mreže | Metar dužni | 1.900 m | 2.200 m | 2.700 m | 3.000 m |

**3.5.3. Kapitalni projekt 1025 K100005 Mrtvačnica u Brestači – 530.000,00 kn**

Kapitalnim projektom planiraju se sredstva za završetak izgradnje nove mrtvačnice u Brestači. Izgradnja je započeta u rujnu 2021. godine, a očekivani završetak radova je siječanj 2022. godine. Planirana sredstva će biti utrošena na trošak građevinskih radova, trošak stručnog nadzora i trošak koordinatora zaštite na radu.

**Pokazatelj uspješnosti kapitalnog projekta 1025 K100005 Mrtvačnica u Brestači**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2022. | Ciljana vrijednost 2023. | Ciljana vrijednost 2024. |
| Postotak izgrađenosti | Gradnja zgrade mrtvačnice | Postotak izgrađenosti | 0% | 100% | - | - |

**3.5.4. Kapitalni projekt 1025 K100006 Aglomeracija – 2.500.000,00 kn**

Ovim projektom se iz prihoda za posebne namjene osiguravaju sredstva za sufinanciranje izgradnje aglomeracije Novska. Nositelj projekta je tvrtka Vodovod Novska d.o.o. Javni natječaj je proveden i radovi su u tijeku. Vrijednost ovih radova iznosi cca. 148.000.000,00 kn. Grad Novska sudjeluje u trošku izgradnje s 4 % ukupnog troška.

**Pokazatelj uspješnosti kapitalnog projekta 1025 K100006 Aglomeracija**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost  | Ciljana vrijednost 2022. | Ciljana vrijednost 2023. | Ciljana vrijednost 2024. |
| Postotak izgrađenosti | Izgradnja aglomeracije | Postotak izgrađenosti | 25% | 100% | - | - |

**3.5.5. Kapitalni projekt 1025 K100009 Kanalizacija Brestača-Nova Subocka – 250.000,00 kn**

Planirana sredstva u iznosu od 200.000,00 kn će se doznačiti gradskoj tvrtki Vodovod Novska za sufinanciranje troška priključka građana naselja Brestača i Nova Subocka na sustav odvodnje otpadnih voda (kanalizaciju). Vodovod Novska je ugovorio radove na spajanju kućanstava na sustav i očekuje se skori početak radova. U sklopu ovog projekta osigurano je i 50.000,00 kn za očekivane troškove na aglomeraciji Rajić – Borovac, a vezano uz rješavanje imovinskopravnih odnosa i izradu projektne dokumentacije.

**Pokazatelj uspješnosti kapitalnog projekta 1025 K100009 Kanalizacija Brestača-Nova Subocka**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2022. | Ciljana vrijednost 2023. | Ciljana vrijednost 2024. |
| Postotak izrađenosti projekta | Kućanstva spojena na sustav  | Postotak izgrađenosti | 0% | 50% | 100% | - |

**3.5.6. Kapitalni projekt 1025 K100010 Kružni tok D47-Obrtnička ulica u Novskoj – 47.500,00 kn**

Ovim projektom planira se završetak izrade projektne dokumentacije nužne za izgradnju kružnog toka na križanju državne ceste D47 i Obrtničke ulice u Novskoj. Grad Novska je ugovorio izradu projektne dokumentacije (glavni projekt) nužne za izdavanje građevinske dozvole. Projekt je u fazi prikupljanja posebnih uvjeta i očekuje se njegov završetak početkom 2022. godine.

**Pokazatelj uspješnosti kapitalnog projekta 1025 K100010 Kružni tok D47-Obrtnička ulica u Novskoj**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2022. | Ciljana vrijednost 2023. | Ciljana vrijednost 2024. |
| Postotak izrađenosti | Projekt kružnog toka | Postotak izrađenosti | 35% | 100% | - | - |

**3.5.7. Kapitalni projekt 1025 K100012 Županijska cesta St. Subocka-Plesmo – 2.200.000,00 kn**

Ovim projektom se planira rekonstrukcija županijske ceste kroz naselja Stara Subocka i Sigetac, te preostala dionica u naselju Plesmo u ukupnoj dužini cca 4.200 metara. Rekonstrukciju sufinanciraju Županijska uprava za ceste SMŽ-a i Grad Novska u omjeru 50% : 50 %. Nositelj projekta je ŽUC. Proveden je javni natječaj i izabran izvođač radova, te se očekuje početak radova. Planiran je završetak u prvoj polovici 2022. godine. Realizacijom ovog projekta će se znatno podići kvaliteta života u naseljima čiji stanovnici svakodnevno prometuju ovom prometnicom. Isto tako prilaz u Park prirode „Lonjsko polje“ će se dići na višu razinu.

**Pokazatelj uspješnosti kapitalnog projekta 1025 K100012 Županijska cesta St.Subocka-Plesmo**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2022. | Ciljana vrijednost 2023. | Ciljana vrijednost 2024. |
| Postotak izgrađenosti | Rekonstrukcija prometnice | Postotak izgrađenosti | 0% | 100% | - | - |

**3.5.8. Kapitalni projekt 1025 K100015 Obnova ceste prema groblju u Kozaricama – 80.000,00 kn**

Ovim projektom se planira rekonstrukcija ceste prema groblju u Kozaricama u dužini od cca. 200 metara. Predmetna cesta je u jako lošem stanju, te ju se planira presvući novim slojem asfalta.

**Pokazatelj uspješnosti kapitalnog projekta 1025 K100015 Obnova ceste prema groblju u Kozaricama**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2022. | Ciljana vrijednost 2023. | Ciljana vrijednost 2024. |
| Postotak izgrađenosti | Rekonstrukcija prometnice | Postotak izgrađenosti | 0% | 100% | - | - |

**3.5.9. Kapitalni projekt 1025 K100021 Uređenje dječjih igrališta – 100.000,00 kn**

Ovim projektom se planira izvršiti potrebne radove na dječjim igralištima (popravci potrgane i dotrajale opreme) kako bi ona bila sigurna za upotrebu. Pregledom stanja dječjih igrališta utvrđena je nužnost ovakvih zahvata.

**Pokazatelj uspješnosti kapitalnog projekta 1025 K100021 Uređenje dječjih igrališta**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2022. | Ciljana vrijednost 2023. | Ciljana vrijednost 2024. |
| Obnovljena dječja igrališta | Obnova dječjih igrališta | Broj obnovljenih igrališta |  | 2 | 2 | 2 |

**3.5.10. Kapitalni projekt 1025 K100024 Izgradnja lokalne ceste Radnička ulica u Novskoj – D47 – 116.250,00 kn**

Ovim projektom se planira izraditi projektnu dokumentaciju temeljem koje bi se gradio novi ulaz u grad s državne ceste D47. Ulaz bi bio spojen na kraj Radničke ulice. Ovim ulazom bi se građanima zapadnog dijela grada Novske omogućio brži i jednostavniji ulazak u grad, kao i izlazak na državnu cestu.

**Pokazatelj uspješnosti kapitalnog projekta 1025 K100024 Izgradnja lokalne ceste Radnička ulica u Novskoj – D 47**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2022. | Ciljana vrijednost 2023. | Ciljana vrijednost 2024. |
| Postotak izrađenosti | Izrađena projektna dokumentacija | Postotak izrađenosti | 0% | 100% | - | - |

**3.5.11. Kapitalni projekt 1025 K100025 Uređenje pješačkog prijelaza u Zagrebačkoj ulici u Novskoj – D47 – 236.000,00 kn**

Ovim projektom se planira izgraditi pješački prijelaz preko Zagrebačke ulice u Novskoj (kod Lidla). Projektna dokumentacija je u fazi izrade i očekuje se završetak iste do kraja 2021. godine. U 2022. godini bi se izvodili građevinski radovi (izmještanje semafora, podzemnih instalacija, obilježavanje prijelaza, izgradnja pripadajućeg nogostupa i dr.). Projekt je prijavljen na javni poziv Ministarstva unutarnjih poslova za sufinanciranje i očekuje se pozitivan ishod.

**Pokazatelj uspješnosti kapitalnog projekta 1025 K100025 Uređenje pješačkog prijelaza u Zagrebačkoj ulici u Novskoj**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2022. | Ciljana vrijednost 2023. | Ciljana vrijednost 2024. |
| Postotak izgrađenosti | Izgradnja pješačkog prijelaza | Postotak izrađenosti | 0% | 100% | - | - |

**3.5.12. Tekući projekt 1025 T100001 Održavanje groblja – 145.000,00 kn**

Ovaj tekući projekt obuhvaća održavanje mrtvačnica i uređenje groblja, te izgradnju stanice za povećanje tlaka na vodovodu prema mrtvačnici u Jazavici – Roždaniku. Održavanje mrtvačnica podrazumijeva tekuće održavanje u smislu sitnih popravaka i sl., dok održavanje groblja podrazumijeva košnju trave na grobljima, sadnju ukrasnog zelenila, izgradnju staza i sl. Namjera je nastaviti izgradnju centralnih staza na grobljima koja ju još nemaju, a postoji potreba za istom.

**Pokazatelji uspješnosti tekućeg projekta 1025 T100001 Održavanje groblja**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2022. | Ciljana vrijednost 2023. | Ciljana vrijednost 2024. |
| Broj košnji | Košnja zelenih površina na grobljima | kom/god | 12 | 12 | 12 | 12 |
| Komada izgrađenih i obnovljenih staza | Izgradnja novih i obnova postojećih staza na grobljima | kom/god |  | 1 | 1 | 1 |

**3.5.13. Tekući projekt 1025 T100003 Rekonstrukcija javne rasvjete u Kozaricama - 280.000,00 kn**

Ovom rekonstrukcijom se planira u naselju Kozarice postojeća ulična rasvjeta zamijeniti modernijom LED rasvjetom. Zamjenom će se dugoročno gledano postići ušteda u utrošku električne energije jer rasvjetna tijela u LED tehnologiji troše oko 40% manje električne energije od klasičnih natrijevih žarulja i imaju dulji vijek trajanja. Led žarulje daju i bolju kvalitetu osvjetljenja. Rekonstrukcijom će se postojeća rasvjetna tijela (lampe) zamijeniti novima, a stupovi na kojima stoje rasvjetna tijela se ne mijenjaju. Plan je zamijeniti rasvjetna tijela u cijelom naselju Kozarice, što je ukupno 105 komada.

**3.6. Program 1026 ZAŠTITA OKOLIŠA – 1.192.802,00 kn**

**Pravni temelj:**

Ovaj program se temelji na Zakonu o zaštiti okoliša, Zakonu o zaštiti prirode, Zakonu o održivom gospodarenju otpadom i drugim podzakonskim propisima koji uređuju područje zaštite okoliša.

**Cilj programa:**

Program obuhvaća aktivnosti i kapitalne projekte vezane uz sprečavanje ili smanjenje štetnog djelovanja otpada na ljudsko zdravlje i okoliš u cilju zaštite čovjekova zdravlja i okoliša.

Program obuhvaća sljedeće aktivnosti i kapitalne projekte:

**3.6.1. Aktivnost 1026 A100001 Poticanje razvoja svijesti o zaštiti okoliša – 910.802,00 kn**

Sredstvima planiranim kroz ovu aktivnost će se platiti usluga čišćenja zapuštenih dvorišta i okućnica i naknada za smanjenje količine miješanog komunalnog otpada. Zapuštena dvorišta su u nadležnosti komunalnog redara, te on provodi zakonski propisane aktivnosti (upozorenja, kazne, nalozi za uklanjanje ruševina i sl.) oko rješavanja ovog problema.

Grad Novska temeljem Zakona o zaštiti okoliša plaća naknadu Fondu za zaštitu okoliša, za količine miješanog komunalnog otpada koje su iznad granica zakonski propisanih graničnih količina (propisuje ih Vlada RH Uredbom kojom određuje postotke kod odvajanja otpada po vrstama).

Kroz ovu aktivnost će se provesti i nabava spremnika za odvojeno prikupljanje otpada i sanacija divljih odlagališta koja se nalaze na javnim površinama. Ove dvije aktivnosti će biti sufinancirane od strane Fonda za zaštitu okoliša u 80%-tnom iznosu.

**Pokazatelj uspješnosti tekućeg projekta 1026 A100001 Poticanje razvoja svijesti o zaštiti okoliša**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2022. | Ciljana vrijednost 2023. | Ciljana vrijednost 2024. |
| Broj očišćenih okućnica | Čišćenje okućnica koje vlasnici ne održavaju | Broj akcija čišćenja |  | 2 | 2 | 2 |

**3.6.2. Kapitalni projekt 1026 K100001 Sanacija deponije Kurjakana – 282.000,00 kn**

Ovim kapitalnim projektom se provodi četvrta etapa sanacije deponije komunalnog otpada *Kurjakana*. Kroz ovu etapu se izgrađuje treća kazeta za prikupljanje komunalnog otpada, te će se time postići mogućnost deponiranja otpada do trenutka puštanja u rad Regionalnog centra za prikupljanje otpada u Šaguljama kod Nove Gradiške.

**Pokazatelj uspješnosti kapitalnog projekta 1026 K100001 Sanacija deponije Kurjakana**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2022. | Ciljana vrijednost 2023. | Ciljana vrijednost 2024. |
| Postotak izvršenosti | Izgradnja treće kazete | Postotak izvršenosti | 0% | 100% | - | - |

**3.7. Program 1027 ZAŠTITA, OČUVANJE I UNAPREĐENJE ZDRAVLJA – 303.600,00 kn**

**Pravni temelj:**

Zakon o zaštiti pučanstva od zaraznih bolesti i Zakon o veterinarstvu, u dijelu koji obvezuje jedinice lokalne samouprave u provedbi mjera deratizacije, dezinsekcije i usluga higijeničarske službe.

**Cilj programa:**

Provođenje aktivnosti vezanih uz zaštitu pučanstva od zaraznih bolesti putem redovitih godišnjih mjera deratizacije javnih površina, domaćinstava i deponija, kao i redovitog larvicidnog i adultativnog tretiranja komaraca u kritičnom periodu godine, tijekom mjeseca lipnja i srpnja.

Program obuhvaća sljedeće tekuće aktivnosti:

**3.7.1. Aktivnost 1027 A100001 Sanitarna zaštita – 278.600,00 kn**

U 2022. godini planira se provođenje proljetne i jesenske *deratizacije* na području Grada i prigradskih naselja, a obuhvatit će stambene objekte, dvorišta i gospodarske zgrade, stambene jedinice i zajedničke dijelove u stambenim zgradama, poslovne objekte, javno-prometne i zelene površine i divlja odlagališta otpada, napuštene stambene objekte i glavne kanalizacijske kolektore. Planirana vrijednost za provedbu deratizacije u prijedlogu proračuna iznosi 50.000,00 kn.

U 2022. godini planira se provođenje *dezinsekcije* na području grada Novske i u prigradskim naseljima s ukupno tri tretmana na ukupno 300 ha naseljenih, vodenih i drugih površina na kojima se razmnožavaju komarci, svaki u razmaku od 15 do 25 dana, ovisno o potrebama. Planirana vrijednost ove aktivnosti u prijedlogu proračuna iznosi 85.500,00 kn. Još se planira 23.100,00 kn za provedbu nadzora nad deratizacijom i larvicidnom i adulticidnom dezinsekcijom.

U 2022. godini osiguravaju se sredstva u iznosu od 120.000,00 kn za provođenje akcije *higijeničarske službe.* Kroz ovu poziciju se osiguravaju sredstva za trošak hvatanja i zbrinjavanja pasa lutalica zatečenih na javnim površinama, a koji se kreću bez nadzora, kao i uklanjanje nastradalih pasa, mačaka i ostalih lešina s javnih površina.

**Pokazatelji uspješnosti aktivnosti 1027 A100001 Sanitarna zaštita**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2022. | Ciljana vrijednost 2023. | Ciljana vrijednost 2024. |
| Broj tretmana | Proljetna i jesenska deratizacija | Broj tretmana/god | 2 | 2 | 2 | 2 |
| Broj tretmana | Dezinsekcija (larvicidna+ adulticidna) | Broj tretmana/god | 3+3 | 3+3 | 3+3 | 3+3 |
| Broj intervencija | Hvatanje i zbrinjavanje pasa lutalica | Broj intervencija/god | 24 | 24 | 24 | 24 |

**3.7.2. Aktivnost 1027 A100002 Veterinarske usluge – 25.000,00 kn**

Ovom aktivnošću se subvencionira ispitivanje na trihinelu, te se na taj način potiču mjere vezane uz sprečavanje zaraze ljudi trihinelom na području Grada Novske.

**Pokazatelj uspješnosti aktivnosti 1027 A100002 Veterinarske usluge**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost  | Ciljana vrijednost 2022. | Ciljana vrijednost 2023. | Ciljana vrijednost 2024. |
| Broj uzoraka | Ispitivanje na trihinelu | Broj uzoraka | 1291 | 1300 | 1300 | 1300 |

**3.8. Program 1028 PROSTORNO UREĐENJE I UNAPREĐENJE STANOVANJA – 312.500,00 kn**

**Pravni temelj:**

Zakon o prostornom uređenju, Zakon o gradnji, Zakonu o državnoj izmjeri i katastru nekretnina i drugi podzakonski akti koji uređuju ovo područje.

**Cilj programa:**

Provedba aktivnosti kojima se stvaraju preduvjeti za kvalitetnije upravljanje i gospodarenje prostorom Grada Novske kroz implementaciju donesenih prostorno-planskih dokumenata u prijašnjem razdoblju, a sve u cilju kvalitetnijeg gospodarenja prostorom i boljeg urbanističkog razvoja i uređenja gradskog prostora.

Program obuhvaća sljedeće projekte:

**3.8.1. Tekući projekt 1028 T100001 Geografsko-informacijski sustav – 75.000,00 kn**

Ovom aktivnošću planira se iz općih prihoda i primitaka održavanje računalne baze GIS-a Grada Novske. Predviđeno je da se iz ovih sredstava dva puta godišnje ažuriraju podaci temeljem grafičke i knjižne baze Državne geodetske uprave, kao i ažuriranje drugih podataka i nadogradnju postojećih.

**Pokazatelj uspješnosti tekućeg projekta 1028 T100001 Geografsko-informacijski sustav**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2022. | Ciljana vrijednost 2023. | Ciljana vrijednost 2024. |
| Broj ažuriranja | Ažuriranje baze podataka i nadogradnja gradskog GIS-a | Broj ažuriranja/god | 2 | 2 | 2 | 2 |

**3.8.2. Tekući projekt 1028 T100002 Prostorno-planska dokumentacija – 237.500,00 kn**

Ovim tekućim projektom planira se iz općih prihoda i primitaka platiti izradu Idejne urbanističko-arhitektonske studije, kojom bi se definirao smjer razvoja grada Novske u narednom periodu, u smislu prostornog planiranja i uređenja samog grada.

**3.9. Program 1029 ORGANIZIRANJE I PROVOĐENJE ZAŠTITE I SPAŠAVANJA – 556.650,00 kn**

**Pravni temelj:**

Zakon o vatrogastvu, Zakon o zaštiti od požara, Zakon o Hrvatskoj gorskoj službi spašavanja i Zakon o sustavu civilne zaštite te drugim podzakonskim propisima.

**Cilj programa:**

Provođenje aktivnosti u području zaštite od požara i zaštite i spašavanja u slučaju elementarne nepogode (potres, poplava i sl.), te svim drugim ugrozama po ljudski život širih razmjera. Programom se planira i unapređenje sustava zaštite.

Program obuhvaća sljedeće aktivnosti:

**3.9.1. Aktivnost 1029 A100002 Sufinanciranje rada Vatrogasne zajednice Grada Novske – 516.650,00 kn**

Ova aktivnost obuhvaća sufinanciranje rada Vatrogasne zajednice Grada Novske, i to:

* tekuće donacije u iznosu od 346.650,00 kn za sufinanciranje redovne djelatnosti deset Dobrovoljnih vatrogasnih društava i Vatrogasne zajednice i zamjenu pokrova na vatrogasnoj spremnici u Bročicama.
* otplatu anuiteta u iznosu od 170.000,00 kn za podmirenje troškova otplate anuiteta i trošak kasko osiguranja za četiri kombi vozila.

**Pokazatelj uspješnosti aktivnosti 1029 A100002 Sufinanciranje rada VZG**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost  | Ciljana vrijednost 2022. | Ciljana vrijednost 2023. | Ciljana vrijednost 2024. |
| Broj intervencija | Intervencije u sprečavanju požara i drugih nepogoda | Broj intervencija/god. | 34 | 35 | 35 | 35 |

**3.9.2. Aktivnost 1029 A100003 Sufinanciranje rada HGSS Stanica Novska – 30.000,00 kn**

Ovom aktivnošću planiraju se sredstva za redovnu djelatnost rada HGSS Stanice Novska. Sredstva se planiraju utrošiti za podmirenje troškova otplate kredita za nabavu terenskog vozila, troškove goriva, nabave opreme i druge redovne troškove.

**Pokazatelj uspješnosti aktivnosti 1029 A100003 Sufinanciranje rada HGSS Stanica Novska**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost  | Ciljana vrijednost 2022. | Ciljana vrijednost 2023. | Ciljana vrijednost 2024. |
| Broj intervencija | Intervencije u spašavanju unesrećenih i sl. | Broj intervencija/god. | 116 | 80 | 80 | 80 |

**3.9.3. Aktivnost 1029 A100004 Civilna zaštita – 10.000,00 kn**

Ovom aktivnošću planiraju se sredstva za rashode koji mogu nastati uslijed neočekivanih okolnosti (elementarna nepogoda, pandemija i sl.).

**3.10. Program 1035 CAMPUS GAMING INDUSTRIJE – 855.000,00 kn**

**Pravni temelj:**

Zakon o vlasništvu i drugim stvarnim pravima, drugi podzakonski propisi koji proizlaze iz ovog zakona, te odluke predstavničkog tijela Grada Novske.

**Cilj programa:**

Osiguranje zemljišta na kome se planira gradnja građevina javne i društvene namjene, pod nazivom ''CENTAR GAMING INDUSTRIJE'', koji bi se sastojao od četiri samostojeća objekta: fakultet, studentski i učenički dom, Poduzetnički inkubator za eSport/4000 mjesta/ i Akcelerator gaming industrije. Izgradnjom ovog centra bi se postigla nova zapošljavanja, privuklo bi se doseljavanje u Novsku zbog studiranja i osnivanja novih subjekata malog i srednjeg poduzetništva u domeni gaming industrije. Nadogradnja je na odobreni srednjoškolski kurikulum koji se već provodi u Sisku i Novskoj, te otvara mogućnost daljnjeg usavršavanja u sektoru koji je trenutno najbrže rastuća grana privrede. Projekt ima dugoročni cilj i sinergijski učinak na zajednicu.

**3.10.1. Kapitalni projekt 1035 K100001 Razvoj gaming industrije – 855.000,00 kn**

Ovim kapitalnim projektom se planiraju sredstva potrebna za kupnju zemljišta potrebnog za gradnju Centra za gaming industriju, a koje se nalazi u vlasništvu Republike Hrvatske. Grad Novska je zatražio od Ministarstva državne imovine kupnju predmetnog zemljišta. Ministarstvo je putem ovlaštenog vještaka napravilo procjenu vrijednosti i ponudilo Gradu Novskoj prodaju. Početkom 2022. godine će se sklopiti kupoprodajni ugovor i otkupiti predmetno zemljište (Grad Novska se obvezao osigurati zemljište za gradnju – Ugovor o suradnji između Sisačko-moslavačke županije, SIMORA-e i Grada Novske).

**Glava 0032 50686 Javna vatrogasna postrojba Grada Novske**

**Program 1029 ORGANIZIRANJE I PROVOĐENJE ZAŠTITE I SPAŠAVANJA – 3.558.370,00 kn**

**Pravni temelj:**

Zakon o vatrogastvu, Zakon o zaštiti od požara i drugim podzakonskim propisima.

**Cilj programa:**

Provođenje aktivnosti u području zaštite od požara i zaštite i spašavanja u slučaju elementarne nepogode (potres, poplava i sl.), te svim drugim ugrozama po ljudski život širih razmjera.

**Pokazatelj uspješnosti aktivnosti 1029 A100001 Redovna djelatnost JVP**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost – 2020. | Ciljana vrijednost 2021. | Ciljana vrijednost 2022. | Ciljana vrijednost 2023. |
| Broj intervencija | Intervencije u sprečavanju požara i drugih nepogoda | Broj intervencija/god. | 124 | 120 | 120 | 120 |

Program obuhvaća sljedeću aktivnost:

**Aktivnost 1029 A100001 Redovna djelatnost JVP – 3.558.370,00 kn**

Kroz ovu aktivnost se namiruje trošak plaća, doprinose za mirovinsko osiguranje i doprinose za zdravstvo u ukupnom iznosu od 1.767.500,00 kn. Radi se o decentraliziranim sredstvima (državna sredstva). Ostatak čine sredstva Grada Novske, vlastiti prihodi i donacije. Ovim sredstvima se pokriva dio plaća, naknada za prijevoz na posao, trošak energije, materijal i dijelovi za tekuće i investicijsko održavanje, nabava zaštitne odjeće i obuće, sitni inventar i auto gume, komunalne usluge, intelektualne usluge, usluge telefona i pošte, premije osiguranja, uredska oprema i namještaj i još niz sitnih troškova.

**4. Razdjel 004 UPRAVNI ODJEL ZA GOSPODARSTVO I POLJOPRIVREDU**

Upravni odjel za gospodarstvo i poljoprivredu obavlja upravne i stručne poslove u vezi s poticanjem gospodarskih i poduzetničkih aktivnosti, poslove vezane uz poticanje poljoprivrede i turizma, kao i poslove vezane uz korištenje sredstava iz fondova Europske unije i to:

* poslove pripreme, proučavanja i vrednovanja prijedloga programa i projekata u području gospodarstva, poljoprivrede i turizma te projekata koji se kandidiraju za korištenje sredstava izvanproračunskih izvora financiranja,
* poslove pripreme i izvođenja aktivnosti promidžbe razvojnih potencijala i razvojnih projekata Grada usmjerenih privlačenju i poticanju ulaganja u te projekte, te uspostavljanja kontakata s institucijama i osobama zainteresiranim za ulaganja,
* davanje pomoći i podrške pri izgradnji poslovnih zona, inkubatora i ostalih poslovnih potpornih institucija,
* sudjelovanje u ostvarivanju uvjeta za korištenje nekretnina u vlasništvu Grada u funkciji razvojnih programa,
* organiziranje provedbe programa kreditnih linija za poticanje poduzetništva,
* obavlja poslove iz područja razvoja gospodarstva i poduzetništva kroz izradu prijedloga strateških dokumenata,
* sudjeluje u organizaciji gospodarskih i turističkih manifestacija,
* poticanje i promocija gospodarskih i turističkih potencijala,
* predlaganje i provođenje aktivnosti za razvoj turističke djelatnosti te koordiniranje aktivnosti svih dionika iz područja turizma na razini Grada kroz suradnju s Turističkom zajednicom Grada Novske,
* rješavanje u upravnim stvarima u prvom stupnju sukladno posebnim propisima,
* provođenje aktivnosti i poslovne suradnje s gradovima partnerima Grada i s ostalim međunarodnim subjektima,
* vođenje baze podataka o projektima na području Grada,
* predlaganje, suradnja i koordiniranje pripreme i provedbe projekata sufinanciranih iz fondova te državnih tijela,
* izradu prijedloga općih i pojedinačnih akata te stručnih prijedloga za provedbu razvojnih mjera gospodarske i poljoprivredne politike na razini Grada,
* predlaganje i provođenje mjera institucijske potpore u poljoprivrednoj proizvodnji, poticanje interesnog povezivanja poljoprivrednika te pružanje stručne pomoći proizvođačima, pogotovo obiteljskim poljoprivrednim gospodarstvima,
* suradnju s državnim i drugim tijelima te pravnim osobama nadležnim za poslove iz nadležnosti Upravnog odjela,
* daje mišljenja, suglasnosti ili posebne uvjete u postupcima izdavanja dozvola koje nadležna tijela i druge fizičke osobe zatraže od Grada,
* obrada prijava šteta od elementarnih nepogoda,
* izradu prijedloga akata i vođenje postupka za dodjelu koncesija, upis u registar, praćenje izvršavanja koncesijskih ugovora i izrada propisanih izvješća,
* provedba postupaka bagatelne nabave za nabavu roba, usluga i radova iz područja upravnog odjela,
* i druge poslove koji mu se stave u nadležnost sukladno zakonu i općim aktima Grada.

S ciljem ostvarenja programa upravnog odjela, Proračunom Grada Novske za 2022. godinu planirana su sredstva u iznosu od 6.112.815,00 kn.

**Prikaz programa Upravnog odjela za gospodarstvo i poljoprivredu**

|  |  |  |  |
| --- | --- | --- | --- |
| **Redni broj** | **Brojčana oznaka programa u proračunu za 2022.** | **Naziv programa** | **Iznos** |
| 1. | 1030 | Podrška gospodarstvu i održivom razvoju | 606.635,00 |
| 2. | 1031 | Gospodarstvo | 3.052.000,00 |
| 3. | 1033 | Poticanje rada potporne institucije | 1.000.000,00 |
|  4. | 1034 | Poticanje razvoja turizma | 965.000,00 |
|  5. | 1036 | Techrevolution | 489.180,00 |
|  | **5 programa** | **Ukupno** | **6.112.815,00** |

U obrazloženju pojedinih programa dan je prikaz pravnog temelja na kojem je program zasnovan, cilj programa, te su pobrojane aktivnosti, tekući i kapitalni projekti koje program sadrži.

**4.1. Program 1030 PODRŠKA GOSPODARSTVU I ODRŽIVOM RAZVOJU – 606.635,00 kn**

**Pravni temelj:**

Zakon o lokalnoj i područnoj (regionalnoj) samoupravi, Zakon o službenicima i namještenicima u lokalnoj i područnoj (regionalnoj) samoupravi, kao i svi drugi zakoni i podzakonski akti koji uređuju djelatnosti koje je dužan provoditi ili o kojima je dužan skrbiti Upravni odjel za gospodarstvo i poljoprivredu.

**Cilj programa:**

Osigurati uvjete za redovno funkcioniranje upravnog odjela na provođenju i realizaciji planiranih aktivnosti i tekućih projekata. Osigurati sredstva za nabavu literature nužne za rad upravnog odjela, potrebnih edukacija i stručnog usavršavanja zaposlenika, samo najnužnija službena putovanja, plaćanje članarina, objave natječaja i rad povjerenstava, intelektualne usluge i sl.

Program obuhvaća sljedeće aktivnosti i projekte:

**4.1.1. Aktivnost 1030 A100001 Administracija i upravljanje – 606.635,00 kn**

Kroz ovu aktivnost planiraju se sredstva za bruto plaće, materijalna prava zaposlenika i doprinose na plaće za četiri službenika Upravnog odjela za gospodarstvo i poljoprivredu kao i za druge rashode (objava natječaja, rad povjerenstava, nastupanje na sajmovima, članarina LAG-a…).

**4.2. Program 1031 GOSPODARSTVO – 3.052.000,00 kn**

**Pravni temelj**:

Zakon o lokalnoj i područnoj (regionalnoj) samoupravi, Zakona o poljoprivredi, Pravilnik o državnim potporama poljoprivredi i ruralnom razvoju, Zakon o obrtu, Zakon o trgovačkim društvima, Zakon o poticanju razvoja malog gospodarstva, Statut Grada i drugi zakonski i podzakonski akti koji reguliraju problematiku iz nadležnosti upravnog odjela.

**Cilj programa:**

Poticati razvoj poduzetništva i poljoprivrede, potaknuti osnivanje novih i jačanje postojećih subjekata, povećati zaposlenost, te mjerama ruralnog razvoja pridonijeti unapređenju konkurentnosti poljoprivrednog sektora, očuvanju i unapređenju okoliša i krajobraza te poboljšati kvalitetu života u ovom ruralnom području.

Program obuhvaća sljedeće tekuće projekte:

**4.2.1. Tekući projekti Programa 1031 GOSPODARSTVO**

T100001 Program poticanja malog i srednjeg poduzetništva – 400.000,00 kn

 T100002 Sufinanciranje poduzetnika početnika – 200.000,00 kn

 T100003 Sufinanciranje poduzetnika početnika u gaming industriji – 600.000,00 kn

 T100004 Poljoprivreda – 1.600.000,00 kn

 T100005 Kreditiranje gospodarske djelatnosti malog i srednjeg poduzetništva – 252.000,00 kn

Ovim projektima se planira pomoći gospodarstvenicima kroz subvencije i poticaje u sljedećim aktivnostima:

* poticanje razvoja poslovanja postojećih poduzetnika, otvaranje novih radnih mjesta kod istih i novo zapošljavanje,
* poticanje otvaranja novih pravnih osoba – poticanje poduzetnika početnika s ostvarenom potporom HZZ-a za samozapošljavanje,
* poticanje razvoja sektora poljoprivrede,
* sufinanciranje kamatne stope na poduzetničke kredite poduzetnicima s područja Grada Novske koji su udovoljili uvjetima natječaja Županije u Projektu ''Poduzetnički krediti''.

**Pokazatelji uspješnosti svih tekućih projekata Programa 1031 GOSPODARSTVO**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2022. | Ciljana vrijednost 2023. | Ciljana vrijednost 2024. |
| Broj subvencioniranih kredita | Subvencioniranje kamatne stope poduzetničkih kredita | Broj potpisanih ugovora o subvenciji kamatne stope | 11 | 13 | 11 | 11 |
| Broj danih poticaja | Broj ostvarenih potpora u poljoprivredi i gospodarstvu (početnici i postojeći poduzetnici) | Broj ostvarenih potpora | 30 | 80 | 80 |  80 |

**4.3. Program 1033 POTICANJE RADA POTPORNE INSTITUCIJE – 1.000.000,00 kn**

Ovim projektom se iz općih prihoda i primitaka osiguravaju sredstva za rad Razvojne agencije Grada Novske. Prvenstveno, uloga NORA-e je pružanje intelektualne podrške, kako poduzetnicima početnicima, tako i onima koji već dugo posluju, i to kroz pomoć u izradi potrebne dokumentacije kod pokretanja gospodarske djelatnosti, ishođenja kredita, apliciranja na strukturne fondove, provođenje mjera energetske učinkovitosti, prijava na natječaje te općenito oko izrade dokumentacije potrebne u gospodarskom poslovanju.

**Pokazatelji uspješnosti aktivnosti 1033 A100001 Sufinanciranje rada Razvojne agencije Grada Novske - NORA**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2022. | Ciljana vrijednost 2023. | Ciljana vrijednost 2024. |
| Broj poslovnih planova | Izrada i pomoć u izradi poslovnih planova poduzetnicima početnicima | Broj poslovnih planova/god. | 40 | 50 | 55 | 55 |
| Broj prijava | Priprema dokumentacije za apliciranje na javne pozive za sufinanciranje | Broj izrađenih prijava | 50 | 60 | 65 | 65 |

**4.4. Program 1034 POTICANJE RAZVOJA TURIZMA – 965.000,00 kn**

**Pravni temelj:**

Zakon o turističkim zajednicama, Zakon o lokalnoj i područnoj (regionalnoj) samoupravi i drugi zakonski i podzakonski akti koji reguliraju problematiku iz nadležnosti upravnog odjela.

**Cilj programa:**

Poticati razvoj turizma, osnivanje novih i jačanje postojećih subjekata u turizmu na području Grada, te povećati zaposlenost i pridonijeti unapređenju konkurentnosti turističkog sektora.

Program obuhvaća sljedeće aktivnosti i tekuće projekte:

**4.4.1. Aktivnost 1034 A100001 Poticanje razvoja turističke djelatnosti – 400.000,00 kn**

Kroz ovu aktivnost iz općih prihoda i primitaka financiraju se troškovi plaća te troškovi redovnog održavanja informacijskog sustava.

Osnovni cilj Turističke zajednice je stvaranje prepoznatljivog i privlačnog turističkog okružja te osiguranje turističkog gostoprimstva kroz organizaciju manifestacija te promicanje turističkih uslužnih djelatnosti koje obavljaju poduzetnici ugostitelji na području Grada.

**4.4.2. Tekući projekt 1034 T100001 Manifestacije – 400.000,00 kn**

Ovim projektom se iz općih prihoda i primitaka planiraju sredstva potrebna za financiranje manifestacija koje se održavaju u Gradu Novska, a to su:

* „Ljeto u Novskoj“
* Božić i Nova Godina
* Obilježavanje Dana Grada Novske
* Ostale manifestacije

**Pokazatelj uspješnosti tekućeg projekta 1019 T100001 Manifestacije**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2022. | Ciljana vrijednost 2023. | Ciljana vrijednost 2024. |
| Broj manifestacija | Broj manifestacija u organizaciji turističke zajednice | Broj manifestacija/god. | 3 | 4 | 4 | 4 |

**4.4.3. Tekući projekt 1034 T100002 Turističko-edukativne radionice – 100.000,00 kn**

U okviru ovog tekućeg projekta osiguravaju se sredstva za zajednički projekt Parka prirode „Lonjsko polje“ i Grada Novske koji se odnosi na financiranje plaće jednog djelatnika koji će raditi na poticanju turista na učestalije dolaske u Lonjsko polje kroz organiziranje turističko-edukativnih radionica u Lonjskom polju koje su posebno namijenjene učenicima osnovnih škola i djeci vrtićke uzrasti.

**Cilj projekta**: sufinanciranjem plaće jednog djelatnika Parka prirode „Lonjsko polje“, kao vodeće turističke destinacije novljanskog okruženja, poticati jačanje kapaciteta ustanove za organizaciju i prihvat grupnih turističkih posjetitelja posebno usmjerenih učenicima osnovnih škola i djeci vrtićke dobi, te kroz suradnju s Lonjskim poljem jačati vlastite turističke kapacitete.

**4.4.4. Tekući projekt 1034 T100003 Projekti u realizaciji Turističke zajednice - 65.000,00 kn**

Iz ovog tekućeg projekta planiraju se sredstva za realizaciju projekta Pješačko-planinarsko-biciklističke staze. Staza se planira kao novi rekreativni sadržaj na području grada Novske za sve ljubitelje prirode i šumskih puteva. Staza bi se protezala od mjesta Jazavica te šumskim putem spajala s najvišim vrhom Novske, Zmajevcem. Na stazi su predviđeni edukativno-informativni punktovi i odmorišta.

Ova aktivnost također planira i sredstva za sufinanciranje troškova projekata koji se planiraju prijaviti na javne pozive koji se raspišu u 2022. godini.

**4.5. Program 1036 TECHREVOLUTION – 489.180,00 kn**

Ova stavka se odnosi na novi projekt u kojem je Grad Novska partner, a vrijednost projekta je

 489.180,00 kn.

Projekt je usmjeren na širenje primjera dobre prakse razvijenih gradova poput Barnsleya (nositelj u ovom projektu) s gradovima diljem Europe koji spadaju u slabije razvijene. Grad Novska je partner Barnsleyu zajedno s gradovima Alytus (Litva), Rzeszow (Poljska) i Roeselare (Belgija). Projekt se sufinancira 85 % iz Europskog fonda za regionalni razvoj, a ono što će Novska promovirati je gaming sektor. Upravo je gaming omogućio Novskoj partnerstvo u projektu i mi smo prvi grad ispod 50.000 stanovnika kojem je to uspjelo. Cilj je dobru praksu uspješnih gradova kao što je Barnsley primijeniti u što većoj mjeri u Novskoj. Barnsley je unatrag 12 godina od grada koji se oslanjao na djelatnost rudarenja postao grad u koji svoje aktivnosti sele velike tvrtke iz Njemačke i Švedske jer su u tih 12 godina stvorili dva stupa razvoja svoga grada koji se odnose na poduzetništvo te na digitalne i nove tehnologije. Stopa nezaposlenosti im je na minimalnim razinama, razvijaju se i dalje te žele svoj uspjeh prezentirati i drugima te biti im na raspolaganju kroz njihov proces učenja i rasta. Takva praksa je moguća samo kroz program URBACT iz kojeg se i najvećim dijelom financira ovaj projekt. Projekt će trajati 18 mjeseci, odnosno do kraja 2022. godine.

**4.5.1. Tekući projekt 1036 T100001 Prijenos i prilagodba dobrih praksi u lokalni kontekst**

Ova stavka prikazuje sve troškove koji su prihvatljivi ovim projektom, a odnose se na službena putovanja u gradove uključene u projekt, kao i pripreme radionica za sve njih kod dolaska u Novsku, marketinške aktivnosti, podugovaranje stručnjaka za koordinaciju, stručnjaka koji će biti na radionicama, troškovi koji se odnose na reviziju svakog troška u projektu. Plaća dva službenika (članova projektnog tima) Grada Novske će se sufinancirati ovim projektom.